IslamBosna » Za uništavanje 2.000 vozila država će potrošiti više od milion maraka!\nZa uništavanje 2.000 vozila država će potrošiti više od milion maraka!\nkorupcija, kriminal, razvojbih\nNe samo da neće inkasirati milionsku dobit prodajom 2.000 automobila zaplijenjenih zbog carinskih prekršaja u raznim akcijama u BiH, već će naša država za usluge njihovog uništavanja morati platiti čak više od milion maraka!\nSve to je posljedica odluke Upravnog odbora Uprave za indirektno oporezivanje (UIO) BiH, koja je donesena na prošloj sjednici 27. aprila.\nDržavi će tako, prema svemu sudeći, biti nanesena šteta veća od 10 miliona maraka, jer su mnogi od oduzetih automobila dobro očuvani, a neki vrijede i do 50 hiljada KM. Mnogi se s pravom pitaju zašto vozila nisu prodata makar u dijelovima.\nInače, kako smo uspjeli saznati, usluga presovanja automobila u staro gvožđe košta oko 560 KM za jedno vozilo. Uzme li se u obzir činjenica da mora biti uništeno 2.000 vozila, dolazi se do zaključka da će sporna odluka UIO državu koštati tačno 1.120.000 KM.\nU UIOBiH tvrde da su sporni automobili propali zbog dugog stajanja na otvorenom, da na njih nisu plaćene carinske dažbine, da su stariji od sedam godina i da se zato ne mogu registrovati.


MyCity » IT dešavanja u svetu » Vest: Google investira milijardu dolara u novo sedište u Londonu\nPoslao: 21 Jan 2013 17:57\nGoogle gradi svoje novo sedište u Velikoj Britaniji u centralnom Londonu. Kompanija je ove nedelje kupila parcelu od 2,4 hektara u King's Cross Central gde će početi izgradnja nove kancelarije od milion kvadratnih metara. Google nije želeo da otkrije koliko je plaćeno za ovo zemljište, ali izvori koji su upućeni u celu stvar poručuju za Rojters da je vrednost investicije 1,04 milijarde dolara. Očekuje se da izgradnja bude završena do 2016. godine, do kada će u čitav projekat biti investirano 1,6 milijardi dolara. Izgradnja novog sedišta počinje krajem godine, a kompanija planira da se u potpunosti preseli u ovaj posed 2016. godine. Čitav potez je motivisan poreskim podsticajem. Poreski računovođa Ričard Marfi rekao je za Rojters da ima smisla da Goole investira njegov "prekomorski" gotovinski fond u imovinu, jer bi ga slanje nazad u SAD podvrglo američkim porezima.


RTS :: "U očuvanju mentalnog zdravlja najvažnija podrška društva"\nDruštvo "U očuvanju mentalnog zdravlja najvažnija podrška društva"\nčetvrtak, 11. okt 2018, 11:54 -> 19:34\n"U očuvanju mentalnog zdravlja najvažnija podrška društva"\nZa izgradnju tolerantnijeg društva neophodno je da se razvija svest da oni koji se razlikuju nisu manje vredni, rekla je predsednica Skupštine Srbije Maja Gojković na otvaranju koneferecnije povodom početka projekta "Niste sami" koji ima za cilj prevazilaženje predrasuda prema mladim osobama sa problemima mentalnog zdravlja i invaliditetom.\nMaja Gojković navodi da ukoliko kao društvo želimo suštinski da se bavimo unapređenjem mentalnog zdravlja mladih, je neophodno da im se pošalje poruka da su problemi mentalnog zdravlja sastavni deo ljudskog funkcionisanja.\n"Neophodno je da im pošaljemo poruku, kroz sistem obrazovanja, medije i sve one kanale komunikacije koji su im bliski, da su problemi mentalnog zdravlja sastavni deo ljudskog funkcionisanja i da nema ničega sramotnog u teškoćama koje su u vezi sa mentalnim zdravljem", navela je Gojkovićeva.\nDodala je da duboko veruje da je zajednički zadatak da se, kroz edukaciju opšte javnosti, obezbedi veće razumevanje i kvalitetnija podršku za ovu, i dalje marginalizovanu grupu kod nas.\n"Svi mi odlazimo kod doktora kada nas nešto boli, ili kada osećemo nekakve zdravstvene tegobe. Međutim, važno je da postavimo pitanje da li smo jednako spremni da potražimo stručnu pomoć i kada imamo nekakav unutrašnji problem i kada nas, narodski rečeno, 'zaboli duša'. Možda odgovor na to pitanje najbolje pokazuje koliko je ovo još uvek tabu tema za sve nas, o kojoj se češće šapuće nego što smo spremni da otvoreno govorimo", rekla je predsednica Skupštine.\n"Sa druge strane, i kada skupe hrabrost da ga podele sa nekim suočavaju se sa stigmom okoline, što ih neretko gura na margine društva i produbljuje osećaj usamljenosti i nerešivosti unutrašnjih problema", istakla je Gojkovićeva.\n"Više od polovine ispitanika navelo da je doživelo bar jedan stresan životni događaj. Nešto više od jedne petine mladih navelo je da se često suočavaju sa osećajem negativnog raspoloženja i tuge, osećanja stalne brige oko različitih stvari.... Ovi upozoravajući pokazatelji ukazuju da je u cilju očuvanja mentalnog zdravlja najvažnija podrška roditelja i porodice, prijatelja, kao i čitavog okruženja", rekla je predsednica Skupštine .\nIstiče da je izuzetno važno da se mladi ohrabre da potraže stručnu pomoć kada se suoče sa osećajem da u sebi imaju problem koji ih tišti.\nĐukić Dejanović: Stigmatizacija ružna, naša realnost\nNije sramota biti slab i tražiti oslonac, niti je sramota tražiti stručnu pomoć i podršku, jer su problemi mentalnog zdravlja sastavni deo ljudskog života, napomenula je ministarka za demografiju i populacionu politiku Slavica Đukić Dejanović na predstavljanju projekta.\n"Stigmatizacija, ružno obeležavanje onog ko ima problem duše, naša je realnost", upozorila je Đukić Dejanović i dodala da svaki građanin mora da zna da takvi ljudi mogu biti korisni članovi društva u okviru svojih potencijala, ako se njihovi problemi minimizuju zahvaljujići redovnoj terapiji ili psihološkoj podršci stručnjaka.\nMinistarka je ukazala da do 2030. godine, zahvaljujići implementaciji ciljeva iz Agende 2030 UN, nijedan čovek, pa ni onaj sa posebnim potrebama, ne sme da ostane iza kolone.\n"Dakle, do 2030. svi moraju živeti dostojanstvenije i bolje, posebno oni koji sada tako ne žive. Iz tog razloga, fokusiraćemo se ka osobama sa mentalnim smetnjama, sa idejom da, pre svega, ukažemo da sam pojam mentalna smetnja ne mora uvek značiti da se radi o osobi koja će čitavog života imati neki svoj svet, daleko od realnosti", rekla je ministarka koja je i predsednica Međuresorne grupe za sprovođenje te Agende.\nPrema rečima ministarke, važno je da svaki građanin počevši od sopstvenog okruženja, razvija empatiju, poverenje, humane i solidarne odnose stvarajući tako uslove za srećnije, odnosno mentalno zdravije društvo.\n"Osobe koje imaju probleme mentalnog zdravlja u društvu se često opažaju kao opasne, nepredvidive ili drugačije, a takve osobe neretko imaju problem otuđenosti, prilagođavanja u društvu, kao i uobičajenog svakodnevnog funkcionisanja", rekala je ministarka.\nDodala je da svi oni koji imaju potrebu da stigmatizuju moraju da znaju da nema osobe koja u nekim okolnostima ne bi mogla postati osoba sa mentalnim problemom, samo što svako ima svoj prag za nastanak bolesti.\n"Zauzimanje pozitivnog stava prema osobama sa duševnim poremećajima nije samo gest dobre volje, već znak valjane informisanosti i razvijene zdravstvene kulture, a poznata je i činjenica da su osobe sa mentalnim smetnjama, suprotno predrasudama, češće žrtve nego nasilnici", rekla je Đukić Dejanovićeva.\n"Iz tog razloga, porodice, komšije, prijatelji, duhovnici, zdravstveni i socijalni radnici, lokalna policija, dakle svi subjekti koji pripadaju jednoj jedinici lokalne samouprave, jednom gradu ili jednoj opštini, jednoj ulici u kojoj funkcioniše i živi takva osoba, trebalo bi da budu upoznati da takva osoba ima određene probleme, ali ako redovno koristi određenu terapiju ili psihološku podršku stručnjaka, ti problemi mogu biti minorni i ona u okviru svojih potencijala može biti koristan član društva", zaključila je Đukić Dejanovićeva.\nZeliger: Obaveza kompanije da pomaže ljudima\n"Hemofarm" će u cilju podrške projektu "Niste sami", usmeren na prevazilaženje predrasuda prema mladima sa problemima mentalnog zdravlja i invaliditetom, učiniti više nego što se očekuje jer je obaveza te farmaceutske kompanije da pomaže ljudima, rekao je generalni direktor "Hemofarma" Ronald Zeliger.\nPredstavljajući projekat u Skupštini, Zeliger je rekao da je impresioniran načinom "kako se ljudi u Srbiji drže zajedno, kako se svi brzo okupe, organiziju i ujednine kada je nekome potrebna pomoć".\n"To vidim i u našoj kompaniji u Vršcu", rekao je Zeliger i dodao da je to jedan do razloga zašto je "Hemofarm" kao društveno odgovorna kompanija uvek tu kada su pomoć i podrška potrebni.\nZeliger je dodao da ta impresija zajedništvom i potrebom da se pomogne, koja postoji u Srbiji, nije samo njegova već i brojnih predstavnika međunarodnih kompanija kada dođu da rade na srpskom tržištu.\n(četvrtak, 11. okt 2018, 13:44) - Lens [neregistrovani]\nPorodica, pa društvo. Obavezno tim redom!\n(četvrtak, 11. okt 2018, 13:17) - Stefan [neregistrovani]\nTreba potraziti pomoc kada se osete bilo kakvi simptomi koje telo salje da li to bili fizicki ili psihicki.


Prosvjetni radnici stupaju u štrajk - Klix.ba\nProsvjetni radnici stupaju u štrajk\n27.7.2009. u 18:17\nPredsjedništvo Sindikata srednjeg i visokog obrazovanja, odgoja, nauke i kulture (SSVOONK) BiH donijelo je na današnjoj vanrednoj sjednici odluku o pokretanju generalnog štrajka tog sindikata početkom septembra ove godine.\n"Isključivu odgovornost za ovakvu našu odluku snosi izvršna i zakonodavna vlast u Federaciji BiH, što će javnost prepoznati. Hoćemo da vjerujemo da će Parlament FBiH pokazati socijalnu osjetljivost, pravičnost i da će uvažiti naše zahtjeve. Spremni smo u Parlamentu elaborirati navedeno jer mi smo djelatnost od posebnog javnog interesa, a ne, nikako, potrošnja", saopćeno je iz Sindikata.\nSSVOONK BiH ističe da je Predsjedništvo Sindikata na vanrednoj sjednici utvrdilo da je Vlada FBiH jednostrano raskinula sporazum koji je postigla sa SSS-om BiH "jer je uputila u parlamentarnu proceduru neusaglašen prijedlog zakona a da prije toga nije ispoštovala tačku 4. Sporazuma po kojoj je samo nakon potpisivanja aneksa kolektivnih ugovora i sporazuma sa sindikatima svih nivoa to mogla uraditi".\n"Nametnula je neustavna rješenja kako skupštinama kantona tako i Parlamentu FBiH i predlaže nemoralna i nekorektna rješenja u kojima će sebe zaštititi u potpunosti, a zaposlenike u obrazovanju svesti na prosjački štap", navodi se.\nU saopćenju se ističe da zbog navedenog SVVOONK traži od Parlamenta FBiH da "ne prihvati razmatranje zakona u najnovijem neusaglašenom obliku jer će i zastupnici biti odgovorni za neustavno djelovanje".\n"Naš sindikat traži da Parlament FBiH pokaže odgovornost i iz donošenja eventualno bilo kakvog zakona izuzme sve one koji se finansiraju isključivo na kantonu, posebno obrazovanje, i uputi zakonodavnu vlast kantona da, u okviru zakona i kolektivnih pregovaranja, urgentno ostvari dijalog sa sindikatima koji imaju mandat da pregovaraju o svojoj cijeni rada", navode iz SSVOONK-a.


Novi tender za "Luku Bar" u prvoj polovini 2012. godine - Bizlife.rs\nNovi tender za „Luku Bar“ u prvoj polovini 2012. godine\n21:37 Bar, 26/01/2012\nTender za prodaju državnog paketa akcija crnogorske kompanije Kontejnerski terminali i generalni tereti, koja je deo „Luke Bar“, trebalo bi da bude raspisan u prvoj polovini godine.\nZa privatizacionog savetnika je izabrana konsultantska kuća „Rebel“ iz Holandije, u toku je priprema tenderske dokumentacije i već ima zaintresovanih firmi iz Srbije, Italije i Mađarske, prenosi portal SEEbiz. Uz državu, koja poseduje većinski paket od 54,05% akcija ove kompanije nastale deljenjem „Luke Bar“, pojedinačno su najveći vlasnici akcija investicioni fondovi koji, prema podacima Centralne depozitarne agencije, kontrolišu zajedno oko 10%.\nModel privatizacije neće biti promenjen tako da će se akcije nuditi na tenderu, ali će ovog puta manjinski akcionari firme Kontejnerski terminal i generalni tereti imati mogućnost da akcije prodaju po istoj ceni koja bude važila za državni paket. Svi manjinski akcionari koji to žele trebalo bi da daju pismenu saglasnost da pristaju na prodaju akcija po istim uslovima.\nNa tenderu 2010. nije stigla ni jedna ponuda, iako se najavljivalo učešće kompanija čija su sedišta na Filipinima, u Libanu, Ujedinjenim Arapskim Emiratima i Srbiji. Tom prilikom je nuđeno 54% državnih akcija, a u firmi je bilo zaposleno 980 radnika.\nregion luka bar


RTCG - Radio Televizija Crne Gore - Nacionalni javni servis :: Ekonomija :: Industrijska proizvodnja hljeba neisplativa, hitno intervenisati\n28. 10. 2021. 09:36 >> 09:42 5\nIndustrijska proizvodnja hljeba neisplativa, hitno intervenisati\nDo sada su pekare veoma često bile garant socijalnog mira zadržavajući cijene hljeba i pored stalnog porasta cijena inputa ali posljednja poskupljenja brašna i energenata mogu dovesti do velikih gubitaka koji se neće moći nadomjestiti, kazala je Sekretarka Odbora poljoprivrede i prehrambene industrije PKCG Lidija Rmuš. S Odbora su apelovali na resorna ministarstva da što prije pokušaju riješiti taj problem, jer je, kako navode, sada pitanje da li se industrijskim pekarama isplati da proizvode hljeb.\n"Enorman rast cijena repromaterijala u poljoprivredi, najveći u posljednih deset godina, te problemi sa rastom cijena pšenice, brašna, kukuruza i energenata, negativno utiču na crnogorske poljoprivrednike, posebno na stočarsku proizvodnju i pekarsku industriju čime je, ukoliko izostanu Vladine mjere podrške, njihov opstanak doveden u pitanje", ocijenjeno je na sjednici Odbora poljoprivrede i prehrambene industrije.\nSekretarka odbora Lidija Rmuš kazala je da je u pekarskoj industriji kod jednog broja preduzeća u 2021. godini došlo do rasta proizvodnje, prihoda kao i izvoza.\n"Turistička sezona je osnažila rad pekarske industrije, ali 2-3 mjeseca rada ne mogu da poprave lošu situaciju iz prethodnih 18 mjeseci. Tome je doprinijela i Odluka Vlade o ograničavanju cijene osnovne vrste hljeba na 50 centi/vekni uz istovremeno neograničavanje marže, dok je kod ostalih životnih namirnica limitirana samo marža, ali ne i osnovna cijena", istakla je Rmuš.\nOna je navela da već u oktobru, zbog povećanja cijena pšenice, dolazi do povećanja cijena brašna za 20% a zbog najavljenog novog poskupljenja pšenice na globalnom nivou očekuje se i dalji rast cijena, tako da su se proizvođači opet našli u nezavidnoj situaciji.\nDo sada su, dodaje, pekare veoma često bile garant socijalnog mira zadržavajući cijene hljeba i pored stalnog porasta cijena inputa ali posljednja poskupljenja brašna i energenata mogu dovesti do velikih gubitaka koji se neće moći nadomjestiti, kazala je Rmuš.\n"Apelujemo na resorna ministarstva (Ministarstvo poljoprivrede i ruralnog razvoja, Ministarstvo finansija i socijalnog staranja i Ministarstvo ekonomskog razvoja) da se što prije sastanu i pokušaju riješiti ovaj problem, jer je sada pitanja da li se velikim, industrijskim pekarama uopšte isplati upaliti mašine i proizvoditi hljeb", kazala je ona.\nPored ovog problema, Rmuš je navela da se industrijske pekare suočavaju i sa problemom neradne nedjelje, jer oni svoje proizvode uglavnom plasiraju kroz trgovačke objekte koji ne rade nedeljom, te da se u zadnje dvije godina usled toga njihov promet smanjio za 15 odsto.\n"Tokom prošle godine uz pomoć vladinih mjera kroz tržišne intervencije ovaj sektor je opstao i uspio da plasira sve proizvode. Ove\ngodine je smanjen otkup mlijeka koji je prouzorkovan smanjenjem broja grla zbog visokih cijena stočne hrane i suše, pa sada se mljekare\nsuočavaju sa problemom nedostatka sirovine", kazala je.\n"Imali smo dobru komunikaciju sa Vladom i pomoć od resornih ministarstava, ali od 1. septembra cijena brašna je otišla u „nebo“, zato apelujemo da se nađe neko razumno, racionalno i društveno odgovorno rješenje za trenutni problem, jer zajednički nosimo ovaj teret", kazao je on.\n"Ministarstvo poljoprivrede i Ministarstvo ekonomskog razvoja pokazala su razumijevanje, iako opterećeni budžetom, ali mora se sada naći način na koji bi nam se pomoglo, da li preko akciza, smanjenja pdv-a, poreza i doprinosa, ili nekom drugom racionalnom mjerom", kazao je on, i podsjetio da jedino pekarska industrija nije u mogućnosti da učestvuje u IPARD programima podrške.


Kandidat za predsednika Demokratske stranke Branimir Kuzmanović izjavio je danas da očekuje da će DS posle izborne skupštine zakazane za 25. novembar izaći jača i da će imati hrabrosti da sagleda greške i ne ponavlja ih u budućnosti.\nOn je rekao da je to nešto što mora da dobije podršku na skupštini.\n"Uveren sam da će delegati to shvatiti i da će u tom procesu, bez obzira na rezultat izbora, uspeti da vratimo izgubljeno poverenje birača i zatim da pobedimo na izborima", istakao je Kuzmanović.\nOn je ponovio da mu je motivacija za kandidovanje za predsednika DS bila ta da učini stranku boljom.\nPrema njegovom mišljenju, problem srpske politike je što nijedna politička organizacija ne donosi program praktično definisanih politika pred izbore u zemlji, pa se i ne zna za kakvu se politiku glasa pred izbore.\n"Želim da imamo barem jednu stranku u Srbiji koja se ponaša po modelu modernih evropskih partija, znači da jasno definiše svoj program pred izbore, a nakon izbora, ukoliko pobedi onda program sprovodi vrlo jasno i merljivo", rekao je Kuzmanović.\nDemokrate u nedelju 25. novembra održavaju izbornu skupštinu na kojoj se biraju novi predsednik i najuže stranačko rukovodstvo.\nKandidati za predsednika stranke su Dragan Đilas i Branimir Kuzmanović a na Glavnom odboru demokrata 4. novembra, aktuelni predsednik stranke Boris Tadić je objavio da se neće kandidovati za stranačkog lidera.


Republika / Teška sramota: Ovako je Milo Đukanović popljuvao sve što je srpsko!\nsubota, 22. 12. 2018.| 10:49\nMilo Đukanović, predsednik Crne Gore ocenio je u emisiji "Živa istina" na Javnom servisu, da u poslednjih godinu dana dolazi do zaoštravanje odnosa Srbije sa komšijama - Zagrebom, Prištinom, pa i Podgoricom. Naravno da nije pomenuo da je za zaoštravanje odnosa Beograda i Podgorice kriv upravo on, svojom mafjaškom politikom prema srpskom narodu u Crnoj Gori.\nMilovi spiskovi za hapšenje: Na udaru popovi i istoričari!\nĐukanović optužuje Srbiju za zaoštravanje odnosa sa Crnom Gorom, iako koristi bukvalno svaku priliku da provocira Srbiju - podrškom takozvanom Kosovu u Interpolu, slanjem bandi koje sebe nazivaju navijačima u Beograd da provociraju, i sve to radi zbog svoje zadojenosti mržnjom prema Srbiji i svemu srpskom. Sve to, ipak, kaže Đukanović, ne bi kvalifikovao kao suštinski zaokret državne politike Srbije, dodajući da ne veruje da predsednik Srbije Aleksandar Vučić daje nalog svim silnim kolumnistima da pišu bedastoće o Crnoj Gori. S druge strane smatra da Vučić "možda preterano respektuje ono što su interesi Rusije i u Srbiji i regionu Balkana". NATO sluga ovom prilikom optužuje predsednika Vučića da preterano sluša Rusiju, iako je poštovanje i Rusije i EU i Amerike ključ neutralne politike jedne ozbiljne zemlje kakva je Srbija.\n- Čini mi se da se previđa jedna okolnost a to je da smo koliko do juče živeli u uslovima mnogo harmoničnijih odnosa između Rusje i Evrope i Rusije i NATO, a danas se svakodnevno preti i sa jedne i sa druge strane.\n- Verujem da je posredi nasedanje na te žalopojke i ulogu lažnih žrtava i da se ulazi u pokroviteljsku ulogu i finansiranje aktivnosti koje su otvoreno usmerene na destrukciju države Crne Gore, kazao je Đukanović, dodajući da Crna Gora danas ima neuporedivo veći imunitet i sposobnost da sebe zaštiti nego što je to imala u prošlosti. Đukanović optužuje vođe srpske opozicije da se žale Beogradu, a u isto vreme ih zatvara po kazamatima zbog protivljenja njegovoj strahovladi u Crnoj Gori i vrši svaki mogući pritisak na Srbe koji ne žele da tolerišu njegov banditluk. O poslednjoj poseti Briselu, Đukanović je kazao da EU pokušava da održi pažnju prema Zapadnom Balkanu, što je dobro za Crnu Goru.\n- Međutim, nije dobar pristup pojedinih zemalja unije da Zapadni Balkan uđe u EU u paketu. Ako se opredelimo za takav pristup, onda favorizujemo poslednjeg. Čini mi se da taj pristup ipak nije odneo prevagu u politici EU. Crna Gora je otvorila 32 poglavlja, a Srbija 16 i ako EU bude dosledna u tom novom pristupu, to znači da mi četiri godine trebalo da čekamo Srbiju.Ne mislim da je to racionalno, poručio je Đukanović. Smeta mu sve veći uticaj Republike Srbije i predsednika Aleksandra Vučića, koji se može videti i u pismu predsednika Trampa Vučiću, gde se ogleda maksimalno poštovanje vođe jedne supersile prema našem predsedniku, pa pokušava da saplete Srbiju na svakom mogućem koraku, pa i po pitanju evrointegracija. To mu neće poći za rukom, pogotovo ne sada kada Srbija ima ogroman ugled u svetu, što se videlo i na glasanju u Interpolu i u Savetu bezbednosti Ujedinjenih nacija.\nNova bruka Crnogoraca! Milo tvrdi da je Crna Gora ušla u rat zbog tragične aneksije od strane Srbije!\nMilo Đukanović Crna Gora Srbija Beograd\nZvezdin mudar pristup za treći meč protiv Budućnosti


VW otkupljuje nazad 'zagađujuća' vozila? - Aktuelno\nVW otkupljuje nazad "zagađujuća" vozila?\nTroškovi povodom dizel skandala u SAD bi mogli da porastu jer bi moglo da se desi da Volkswagen otkupi nazad do 20 odsto pogođenih vozila, javlja Rojters. Ukoliko se to desi, kompanija bi mogla da isplati sumu za oko 115.000 „zagađujućih“ vozila ili da ponudi vlasnicima novi VW po redukovanoj ceni.\nU izveštaju se takođe tvrdi da bi vozila koje VW povuče mogla da zahtevaju značajne modifikacije izduvnog sistema da bi se uskladila sa ekološkim standardima. Ta popravka bi podrazumevala zamenu skupih delova i prilično dugo čekanje kupca na popravku.\nPopravka dizela u SAD takođe zahteva odobrenje Agencije za zaštitu životne sredine (EPA) i Kalifornijskog odbora za vazdušne resurse (CARB). Po aktuelnim izveštajima, do dogovora dolazi prilično teško. Manje stroga evropska regulativa dozvoljava da se problem reši unapređenjem sofvera i dodavanjem odgovarajuće mrežice ispred senzora vazduha.\nTužba Ministarstva pravde se odnosi na 580.000 vozila sa 2,0 i 3,0-litarskim turbo dizel motorima, što bi VW moglo da košta milijarde dolara.\nTrostruka pobeda Peugeota\nBentley Continental GT u izdanju Mulliner Monster i sa jednim od najmoćnijih audio sistema u svetu automobila\nJeep slavi 75. rođendan uz specijalne serije modela u čast jubileja\nTržište Srbije 2015. u porastu za 10%:\nFiat 500L najprodavaniji tokom prošle godine\nVolkswagen ima teškoća sa popravkom dizel motora u SAD\nBMW šampion prodaje u luksuznom segmentu u SAD u 2015.\nProdaja u 2015.:\nJeep rekordno sa 1.2 miliona prodatih vozila\nFFZERO1 – 1000 ks na struju!\nNaravno, u Evropi su postigli presutni dogovor o ne procesuiranju Vw.\nkoliko naivan moras biti da bi povjerovao da parce plastike ispravlja citavu konstrukcijsku gresku?!\nDa je tome tako, onda bi ga ugradili na pocetku i ne bi imali skandal.\nIzumeo sam jedan deo koji se montira na Yuga,uzme se plastična čaša,probusi se rupa i namesti se na karburator,automatski motor Yuga postaje Euro 6 norme.\nIma malo istine u resenju VWa, naime oni ce verovatno softverski prilagoditi ubrizgavanje goriva i sagorevanje da bi postigli bolju redukciju NOx-a; unaprediti rezim i trajanje regeneracije DPFa.\nTime ce EU5 motori verovatno uspedi da se provuku ispod granice zagadjenja, ALI po vazecim nacinima merenja zagadjenja.\nZa posledicu ce imati vecu potrosnju i manju snagu na TDI motorima.\nU Evropi zbog toga verovatno nece imati velike probleme; ali u SAD ce vlasnici jedva cekati da tuze VW zbog tada 2-3l vece potrosnje.\nMrezica na usisu na 1.6TDI vrlo verovatno utice na protok vazduha na usisu (npr. od 100% povrsine cevi usisa nakon ugradnje mrezice ostace 80% povrsine slobodno).


Izveštaj sa preporukama Ombudsmana upućen Ministarstvu Obrazovanja, Nauke i Tehnologije - Vesti - Avokati i Popullit\nIzveštaj sa preporukama Ombudsmana upućen Ministarstvu Obrazovanja, Nauke i Tehnologije\nOmbudsman je objavio danas Izveštaj sa preporukama upućen Ministarstvu Obrazovanja, Nauke i Tehnologije (MONT) u vezi sa neuspehom ove institucije da razmotri u zakonsko predviđenom roku žalbu podnetu od stranke, povodom njenog razrešenja sa pozicije Pro-rektora za Budžet, Finansije i infrastrukturu, od strane Upravnog Saveta Univerziteta “Ukshin Hoti” u Prizrenu.\nOmbudsman primećuje da je do odguvlačenja postupka došlo kao rezultat neuspeha MONT-a da razmotri žalbu podnosioca žalbe u skladu sa Zakonom o upravnom postupku (ZUP). Šta više, u Izveštaju se zaključuje da Komisija za predstavke i žalbe MONT-a ponovo u suprotnosti sa ZUP-om tretira žalbu stranke kao žalbu priloženu u njeno ime od strane Ombudsmana.\nPravna analiza u ovom Izveštaju objašnjava da Ombudsman nije stranka, ni predstavnik stranke koja se žali, ne sastavlja žalbe u ime stranaka i ne predstavlja ih u sudskim ili upravnim postupcima. Prema tome, Ombudsman precizira da, ne pružanje odgovara od ministarstva, i normativni akt kojim Komisija za predstavke i žalbe proglašava sebe nenadležnim za razmatranje predmeta, je upućen pogrešno Ombudsmanu, umesto da se obrati stranki u ovom pravnom – administrativnom odnosu, dolazeći u potpunoj suprotnosti sa članom 18 .stav 1. ZUP-a br. 02/L-28, koji izričito propisuje; “ a) organ javne uprave, kojem je pogrešno podnet zahtev u roku od 2 dana nakon podnošenja zahteva donosi odluku kojom izjavljuje ne nadležnost za razmatranje pitanja”.\nZakon o visokom obrazovanju, kao i Statut UPZ, predviđaju da žalba prvo treba da bude upućena ministarstvu, zatim nadležnom sudu, stoga stranka se sa pravom se obratila MONT-u da razmotri ovaj slučaj, a MONT nije razmotrio žalbu, prosledeći odgovornost na Komisiju za predstvake i žalbe, i kao rezultat toga, stranki je uskraćeno ostvarivanje prava, neopravdanim odugovlačenjem postupka za razmatranje i odlučivanje po ovom predmetu. Ombudsman navodi da je pravo stranke na upravni postupak, bez odugovlčenja je garantovano i ZUP-om, gde sa tačno precizira vremenski rok od 30 dana proglašenja upravnih akata. Činjenica da navedena stranka, i nakon što je prošlo skoro 18 meseci, nije dobila odgovor svedoči o kršenju prava, koja su garantovana Ustavom i zakonom. Ovo takođe čini kršenje međunarodnih standarda utvrđenih, konkretno u članu 6. u vezi sa članom 13. Evropske konvencije o ljudskim pravima (EKLJP).\nIstičući da kašnjenje i neefikasnost postupka dovodi u situacijama koje su u suprotnosti sa principom vladavine prava, princip sadržan u najvišim pravnim aktima i međunarodnim pravnim instrumentima, koje su vlasti Kosova dužne da poštuju bez izuzetka, Ombudsman preporučuje MONT-u da obezbedi razmatranje žalbi svih stranaka u razumnom roku; Proglasi nevažećim upravni akt izdat od strane Komisije za prigovore i žalbe, a u skladu sa važećim zakonima, u ovom slučaju, da donese upravni akt na osnovu Zakona o upravnom postupku.\nIzveštaj sa preporukama, za pristup javnosti nalazi na zvaničnom sajtu IO, i isti se dostavlja medijima.


Zašto se pravobranilaštvo saglasilo sa poklanjanjem aerodroma? - Vladavina prava - Dnevni list Danas\nPočetna » Društvo » Vladavina prava » Zašto se pravobranilaštvo saglasilo sa poklanjanjem aerodroma?\nInicijativa "Ne damo niški aerodrom" zatražila od niškog Pravobranilaštva da pokrene upravni spor za poništenje gradskih odluka o niškom aerodromu\nZašto se pravobranilaštvo saglasilo sa poklanjanjem aerodroma?\nČetiri nevladine organizacije koje čine Inicijativu „Ne damo niški aerodrom“ zatražile su od Pravobranilaštva grada Niša da pokrene upravni spor kako bi bile poništene tri odluke Skupštine grada kojima su besplatno prenesena osnivačka prava…\n1Piše: Z. Miladinović 24. avgusta 2018. 16.00 Izmenjeno: 01. decembra 2018. 22.03\n… udeli i građevinsko zemljište Aerodroma „Konstantin Veliki“ sa Grada na Republiku. One su ocenile da je prilikom donošenja ovakvih odluka prekršen niz zakona i gradskih akata, na štetu javnog interesa, imovine grada i građana Niša.\nU Inicijativi, takođe, podsećaju da je zadatak Gradskog pravobranilaštva da štiti interes, prava i imovinu lokalne samouprave, te je nejasno kako je ono moglo da bude saglasno sa poklanjanjem niškog aerodroma, kao izuzetno važnog gradskog resursa, koji pritom beleži veliku poslovnu ekspanziju u poslednje tri godine. Pravobranilaštvo je, inače, bilo dužno da pruži i svoje pravno mišljenje u vezi sa nedavno zaključenim ugovorom između Grada i Vlade Srbije, kojim su osnivačka prava niškog aerodroma (JP Aerodroma Niš) besplatno ustupljena Republici. Za sada je neizvesno koji su pravni argumenti opredelili Pravobranilaštvo da ne reaguje u zaštiti Aerodroma kao gradske imovine, odnosno pruži pozitivno mišljenje za zaključenje tog ugovora.\n– Osporavanim upravnim aktima (odlukama Skupštine grada, prim. aut.) pričinjena je šteta u iznosu od 8,4 milijarde dinara, kolika je vrednost Aerodroma „Konstantin Veliki“ i javnog preduzeća „Aerodrom Niš“, te na taj način Grad Niš biva oštećen i ostaje bez resursa kojima bi trebalo da upravlja u javnom interesu sa ciljem razvoja lokalne zajednice i razvoja regiona – navodi se u obraćanju Udruženog pokreta slobodnih stanara, Media&reform centra, Nacionalne koalicije za decentralizaciju i Proaktiva Gradskom pravobranilaštvu.\nU tom obraćanju se, takođe, podseća da su svi problemi koji su se javljali tokom rada Aerodroma „Konstantin Veliki“ od 2002. godine „bili prouzrokovani rigidnim odnosom centralnih vlasti prema Aerodromu, blokiranjem dozvola avio-prevoznicima ili blokiranjem raznih saglasnosti i elaborata na tehničke uslove“.\n– Ovakav odnos kulminira sadašnjim pokušajem otimanja aerodroma, uz lažno prikazivanje investicija doo Kontrola letenja Srbije i Crne Gore (SMATSA) kao državnih, kao uz pretnje i odmazdu prema odbornicima koji se ne slažu s ovim direktivama centralnih vlasti i pretnjama privremenih funkcionera na raznim nivoima vlasti – navodi se u njihovom obraćanju.\nOve organizacije su navele i, po njihovim ocenama, brojna kršenja zakona i podzakonskih akata prilikom donošenja ovih štetnih skupštinskih odluka. Jedan od osnovnih propusta je, kako ocenjuju, pogrešno utvrđeno činjenično stanje o „navodnim budućim investicijama ili nosiocu investicija“, a koje je poslužilo za donošenje štetnih odluka. U Zaključku Vlade, na osnovu kojeg su donete sporne odluke Skupštine grada, nisu navedene bilo kakve investicije i druge obaveze Republike prema Aerodromu i Gradu Nišu po preuzimanju aerodroma. Takođe, investicije koja je planirala SMATSA, a koja je deo Evropske mreže EUROCONTROL, i finansira se iz preleta avio-kompanija a ne iz državnih budžeta, netačno su predstavljene kao investicije države Srbije.\n– SMATSA je potpisala ugovor o zajmu sa Evropskom investicionom bankom (EIB) vredan 45 miliona evra za osavremenjavanje i izgradnju objekata kontrole leta i radarskih sistema na aerodromima u Srbiji, te će i kontrolni toranj na Aerodromu „Konstantin Veliki“ biti izgrađen bio aerodrom u vlasništvu grada ili republike, što je za tu investiciju SMATSA potpuno nebitno. Dakle, nije potrebno da se ugasi gradsko JP „Aerodrom Niš“ i aerodrom preda republici da bi se realizovala ovakva investicija – navodi se u dopisu ovih organizacija Pravobranilaštvu.\nOne kažu da je ovim skupštinskim odlukama prekršen i Zakon o javnim preduzećima, koji osnivaču tih preduzeća daje pravo da menja njihovu unutrašnju organizaciju i ograničava im pravo raspolaganja sredstvima u javnoj svojini „samo u slučaju poremećaja u njegovom poslovanju“. Javno preduzeće Aerodrom Niš ne da nije imalo poremećaje u poslovanju, već je beležilo poslovnu ekspanziju, a ove godine dostiglo i nivo samoodrživosti.\nPrema njihovoj oceni, jednom od skupštinskih odluka „povređen je Zakon o vazdušnom saobraćaju i prateći podzakonski akti“. U njoj se nalaže niškom aerodromu da, u saradnji sa Direktoratom civilnog vazduhoplovstva, sprovede potreban postupak kojim će se izvršiti prenos sertifikata aerodroma na „budućeg operatera“. Ovaj zakon ne poznaje kategoriju „budućeg operatera“, a u Srbiji su registrovana samo dva operatera sa sertifikatima, a to su aerodromi „Nikola Tesla“ i „Konstantin Veliki“, te je potpuno nejasno ko bi „budući operater“ i mogao biti.\nOve nevladine organizacije dodaju da je prilikom donošenja štetnih skupštinskih odluka prekršen i Pravilnik Skupštine grada. Predsednik Skupštine Rade Rajković sam je odložio do daljeg „aerodromsku“ sednicu zakazanu za 10. april, tako što je odbornicima i javnosti poslao obaveštenje o odlaganju, a takvu odluku mogu doneti samo odbornici glasanjem.\nGradsko pravobranilaštvo juče nije odgovorilo na pitanja Danasa u vezi sa obraćanjem organizacija u Inicijativi „Ne damo niški aerodrom“. Ono nije objasnilo ni svoj pravni stav u vezi besplatnog ustupanja gradske imovine, Aerodroma Niš Republici, i odsustvo svog reagovanja na to, što smo takođe zatražili.\nViše tužilaštvo bez konkretnog odgovora\nNaš list je juče upitao Više javno tužilaštvo da li je postupalo i koji je rezultat postupanja u vezi sa nedavnim obraćanjem Inicijative „Ne damo niški aerodrom“, koja je, kako je saopšteno na konferenciji za novinare Inicijative, zahtevala od njega da ispita da li ima osnova za pokretanje krivične istrage protiv odgovornih u vezi sa besplatnim ustupanjem aerodroma državi. Viša javna tužiteljka Borica Mitić je kazala da je Inicijativa 3. avgusta uputila tužilaštvu zahtev za pokretanje upravnog spora protiv odluka Skupštine grada, te da je tužilaštvo 16. avgusta „donelo odluku“, a podnosiocima zahteva prosledilo odgovor. Mitić nije dogovorila Danasu kakva je odluka tužilaštva.\nOve nevladine organizacije, kao i gradski opozicioni odbornici Branislav Jovanović i Dejan Petković, podneli su tužbu Upravnom sudu u kojem, takođe, traže poništenje tri skupštinske odluke kojima se osnivačka prava, udeli i zemljište aerodroma besplatno ustupaju Republici. Tužba je podneta 23. jula ove godine.\nniski aerodrom, poklon, pravobranilastvoNiš\n24. avgusta 2018. u 20.00\nE , to je „Pravo“ branilaštvo ! I dušom i srcem ,ali ne i glavom /prazna/ – za njega …ili ga !


Ministar uručio „Drainca“ Danojliću - Grad Prokuplje\nOvogodišnji laureat pesničke nagrade „Drainac“ Milovan Danojlić i ministar kulture i informisanja Vladan Vukosavljević polaganjem cveća na spomen bistu velikog srpskog pesnika Radeta Drainca,označili su početak programa drugog dela književne manifestacije Drainčevi susreti. Stihove pesnika u čiju čast se pesnička manifestacija održava skoro pola veka „Ovde je nebo moje“ kazivao je dramski umetnik Vico Dardić,a dobitnik Milovan Danojlić je govorio svoje pesme „To je moja zemlja“ i „Dunja“.\nProgram obeležavanja 48. Drainčevih susreta nastavljen je u Opštini Prokuplje gde je ministar za kulturu i informisanje Vladan Vukosavljević uručio nagradu „Drainac“ akademiku Milovanu Danojliću,jednom od bardova srpske književnosti. Vukosavljević je prvi ministar kulture,koji je otkad se održava ova manifestacija,prisustvovao uručenju pesničke nagrade „Drainac“.\nU prisustvu velikog broja gostiju iz Toplice i Srbije,ministar Vukosavljević je obećao pomoć gradovima na jugu Srbije,među kojima je naravno i Prokuplje,rekavši da su oni izvor mnogih talenata koji deluju tiho i skromno.\n-Prokuplje ima veoma bogato kulturno nasleđe,a mi ćemo nastojati i ubuduće da sve događaje i manifestacije,koje imaju veliku važnost i značaj ne samo za ovaj kraj,nego i šire,pomažemo i trudimo se da dela uvek govore više od reči. Ova manifestacija je svakako važna,jer je sećanje dug prošlosti i kulturi,a uspomenu na dragocenog pesnika ovaj grad čuva na način hvale vredan,rekao je ministar Vukosavljević i dodao da je Danojlić osobena ličnost srpske kulture i čestitao žiriju na odluci kojom nagrađuje ovogodišnjeg dobitnika.\nOn je naglasio da Prokuplje već jeste svojom bogatom kulturnom baštinom i tradicijom dragoceni centar u Srbiji.\n-Ono što mi kao Ministarstvo kulture radimo i možemo da pomognemo jeste da putem različitih projekata pomažemo zaštitu i rad kulture u Prokuplju i to ćemo i nastaviti,naglasio je Vukosavljević.\nPredsednik Opštine Prokuplje Aleksandar Simonović je pozdravljajući goste iz javnog i kulturnog života Toplice i Srbije rekao da su „Drainčevi književni susreti“ jedna od najstarijih književnih manifestacija u Srbiji.\n-Posvećeni su delu i životu Radeta Drainca,pesnika koji je uz Miloša Crnjanskog i Rastka Petrovića obeležio same vrhove naše međuratne lirike. Opština Prokuplje i njene ustanove kulture duže od pet decenija kroz Drainčeve susrete doprinose ozbiljnijem proučavanju i popularizaciji Drainčevog dela. Kao manifestacija Drainčevi susreti su pronašli svoje mesto u kulturi Republike Srbije,doprinoseći decentralizaciji kulture i imaju uporište na zvaničnim najvišim mestima kreiranja kulturne politike,istakao je Simonović.\nAkademik Milovan Danojlić je govoreći besedu Draincu naglasio da mu nagrada mnogo znači jer je izričito pesnička i nema nikakvih društvenih računa i političke pozadine. U obrazloženju žirija,koji je radio u sastavu Goran Maksimović,Gordana Đilas i Dragan Barjaktarević,istaknuto je da je književnik Milovan Danojlić u zbirci pesama „Životi,životi“ za koju je dobio nagradu,dao snažnu lirsku ispovest u kojoj je sažeo svekolika životna iskustva i izveo zaključke o smislu života,o prolaznosti i smrti,o ljudskim radostima i patnjama,kao i o razlozima za neprestanu borbu i traganje za onim najvrednijim u ljudskom biću.\nMinistar kulture Vladan Vukosavljević je sa svojim saradnicima obišao i prokupačku biblioteku „Rade Drainac“,gde je učenicima prokupačke Gimnazije,dobitnicima republičkih nagrada Jeleni Stojković i Milošu Miliću poklonio knjige. Knjige na poklon od ministra u ime biblioteke primio je direktor Dragan Ognjanović.


- Tranzicioni period počinje 1.11.2021. godine i traje do 30.4.2022. godine, do kada svi obveznici fiskalizacije, dakle svi koji imaju fiskalne uređaje, treba da pređu na novi model - dodao je Mali.\nNapomenuo je da je sastanak na ovu temu bio izuzetno dobar.\nMinistar finansija rekao je da će, uvođenjem novog sistema, rad poreske uprave biti efikasniji, ali da će i trošak za privredu biti manji.\nSiniša Mali Obveznici sistem fiskalizacije ekonomiija


ОТВОРЕНА "ПАНДОРИНА КУТИЈА" О РАДУ ПРАВОСУЂА БиХ - Републички центар за истраживање рата, ратних злочина и тражење несталих лица\nOTVORENA „PANDORINA KUTIJA“ O RADU PRAVOSUĐA BiH\n27.10.2017 | Vijesti\nBANJALUKA, 26. OKTOBRA Direktor Republičkog centra za istraživanje rata, ratnih zločina i traženje nestalih lica Milorad Kojić smatra da je iz danas usvojenih zaključaka Visokog sudskog i tužilačkog savjeta /VSTS/ BiH vidljivo da je Republički centar otvorio „Pandorinu kutiju“ o radu pravosuđa BiH.\n„Republički centar je na najbolji mogući način – argumentima, činjenicama i dokazima pokazao kako radi pravosuđe u BiH“, rekao je Srni Kojić, komentarišući zaključke koje je usvojio VSTS BiH povodom informacije koju mu je dostavio Centar za istraživanje rata i ratnih zločina i traženje nestalih lica Republike Srpske.\nKojić je rekao da su usvojeni zaključci samo prvi korak VSTS-a BiH, ističući da očekuje da se ovi zaključci realizuju.\nOn je potvrdio da je danas iz Kancelarije disciplinskog tužioca VSTS-a BiH dobio obavještenje da je zaprimljena prijava Republičkog centra i da je to upravo ono što je i razmatrano na VSTS-u BiH.\nKojić je rekao da su Vlada i institucije Republike Srpske preduzele značajne korake na rješavanju pitanja ratnih zločina.\n„Očekujemo da nakon razrješenja ovih sudija i tužilaca dođe do ponavljanja postupka u svim tim predmetima“, istakao je Kojić.\nOn je podsjetio da je jedan od članova Savjeta izjavio da ovo može da prouzrokuju da se za pojedine sudije i tužioce traži izuzeće iz predmeta.\nKojić je dodao da bi na osnovu informacije Republičkog centra srpski predstavnici u zajedničkim institucijama BiH trebalo da upute inicijativu da se po hitnom postupku izmijeni član 44 Zakona o VSTS-u BiH, koji bi davao mogućnost usljed novih okolnosti i činjenica, kao što su ove koje su sadržane u prijavi, da se sudije i tužioci mogu razriješiti i mimo provođenja disciplinskog postupka jer su nedostojni obavljanja takve funkcije.\nVSTS BiH usvojio je danas zaključak da informacija Centra za istraživanje rata i ratnih zločina i traženje nestalih lica Republike Srpske, zajedno sa prilozima, bude dostavljena Kancelariji disciplinskog tužioca VSTS-a BiH, te od njega zahtjeva prioritetno postupanje.\nRepublički centar za istraživanje rata, ratnih zločina i traženje nestalih lica poslao je ranije VSTS-u BiH informaciju sa imenima ratnih devet sudija i šest tužilaca za koje smatra da su diskriminatorski postupali u predmetima ratnih zločina, vođenim protiv Srba.


Pavle Petrović: Ako koza laže, ne lažu podaci! Životni standard u Rumuniji 60 odsto viši nego u Srbiji! | Vestinet.rs\nPočetna AKTUELNO\tPavle Petrović: Ako koza laže, ne lažu podaci! Životni standard u Rumuniji 60 odsto viši nego u Srbiji!\nPavle Petrović: Ako koza laže, ne lažu podaci! Životni standard u Rumuniji 60 odsto viši nego u Srbiji!\n„Tačno je da je Srbija sa rastom BDP-a od 4,8 odsto u trećem kvartalu imala drugi najbrži rast u CIE, iza Madjarske, ali zato je u prvoj polovini godine, zajedno sa Albanijom i BiH, bila na samom začelju“, rekao je Petrović.\nDodao je da se „javnost slabo izveštava“ da je do ubrzanja privrednog rasta u drugoj polovini 2019. došlo prvenstveno zbog izgradnje gasovoda Turski tok i zbog toga rasta gradjevinarstva od čak 35 odsto.\nProsečna plata u EPS-u je nesporno previsoka jer će u 2020. godini premašiti 100.000 dinara.\n„Investicije se moraju povećati zbog rasta proizvodnje i potrošnje električne energije, a drugi razlog je to što EPS previše zagadjuje životnu sredinu.\n„Stanje se nije popravilo. Upravo je objavljena nova komparativna studija o zagadjenju koja potvrdjuje da je termoelektrana Kostolac „B“ i dalje najveći zagadjivač sumpor-dioksidom u Evropi, uprkos izgradnji postrojenja za odsumporavanje 2017. i da su te emisije deset puta veće od dozvoljenih“, rekao je Petrović.\nIstakao je da EPS mora da se reformiše, a najpre bi „konačno morao da se reši viška zaposlenih radnika“, ali i da uredi sistem zarada i nagradjivanja u preduzeću.\nSkupština više od 15 godina nije raspravljala i usvajala Zakon o završnom računu budžeta, a Vlada poslednje tri godine nije dostavljala završne račune Skupštini.\nUkazao je da treba ;smanji tehničke gubitke na mreži, sprečavati kradju struje i povećavati stepen naplate isporučene električne energije jer, na primer struju ne plaćaju GSP „Beograd“, Resavica, Jumko.\nPetrović je rekao da na sve te probleme „EPS u poslednjim godinama preuzima gubitaška preduzeća“ koja su ranije bila već izdvojena iz EPS-a, poput „Kolubara gradjevinara“ koje ima prosečan godišnji gubitak veći od 500 miliona dinara, a proizvodi, izmedju ostalog PVC stolariju, nameštaj i ima svoj voćno-lozni rasadnik.\n„Nije potpuno jasno zašto se EPS-u toliko gleda kroz prste, tim pre što ovakvo njegovo poslovanje vuče preduzeće iz godine u godinu u sve dublju provaliju.\nMi smo se u Fiskalnom savetu iz prve ruke uverili u posebne privilegije koje ima EPS u odnosu na ostatak javnog sektora kad smo ustanovili da ovo preduzeće jedino nije ispoštovalo zakonsku obavezu o umanjenju zarade svojih zaposlenih u 2015. godini“, rekao je Petrović.\nOn je ocenio i da su velika izdvajanja države za plaćanje kazni i penala i da je u 2020. godini za to namenjeno i 22 milijarde dinara u budžetu Srbije, a da „poblematične subvencije investitorima, iznose pola od toga“.\n„Najveći deo ovih davanja odlazi na odštete koje država mora da plati zbog povreda različitih ugovora. Neki od ranijih slučajeva su plaćanja za neizvršenu obavezu koncesije za izgradnju autoputa Horgoš-Požega (1,6 milijardi dinara), ili oko četiri milijarde dinara grčkom Mitilineosu koji je imao spor sa RTB Borom“, rekao je Petrović.\n„Završni računi su pokazali da u praksi dolazi do velikog odstupanja izmedju plana i izvršenja, pa je tako u 2018. godini čak 850 miliona evra potrošeno drugačije od plana predvidjenog budžetom“, rekao je Petrović.\nFiskalnog savetaPavle PetrovićPredsednik\nVaša krvna grupa otkriva kakvi ste u ljubavi! Otkrijte ko je vaš idealan partner!


Tešović: Siguran sam da će na obe strane publika sutra imati šta da vidi\nŠabačka Mačva u okviru 2.kola Linglong Tire Super lige Srbije na svom stadionu dočekuje gostujuću ekipu Inđije.\nDomaćini u ovaj meč ulaze nakon poraza na ovosezonskoj premijeri, a pobeda bi bila od velikog značaja za nastavak takmičenja, pre svega zbog samopouzdanja. Šef stručnog štaba Darko Tešović istakao je da će sve biti lakše po završetku prelaznog roka i konačnog formiranja ekipe:\n’’Trka je tek počela i još uvek se u ekipi slaže ono što treba. Dosta stvari je na svom mestu, međutim ima i onih koje nisu. Nadam se da ćemo ubrzo završiti i sa prelaznim rokom i da će još eventualno jedan igrač doći, na poziciju koja nam je bitna. To nas je malo remetilo u radu oko sastava ekipe, međutim imamo dovoljno kvalitetnih igrača koji su svesni šta im donosi dobra igra u Mačvi. Konkurencija u ekipi je mnogo jača nego prethodnih godina i sigurno će naterati i ostale igrače da daju svoj optimalni kvalitet. Što se tiče sutrašnjeg protivnika, pripremamo se na uobičajen način, upoznati smo odlično sa dobrim i lošim stranama ekipe Inđije. Očekujem da će sutra publika na stadionu uživati u odličnoj fudbalskoj atmosferi, u dobroj utakmici i kvalitetnoj igri. Prvenstvo traje još 36 kola, a na samom startu sezone nijedna ekipa u ligi nije u punoj formi. Ja se nadam da ćemo sa novajlijama koji su pristigli u klub, vrlo brzo doći u onu našu prepoznatljivu formu. Navijači sve gledaju drugačije, kroz rezultat, ali i to će doći. Ja bih voleo da svake utakmice dopisujemo bodove, bez obzira da li su tri ili jedan, važno je stalno na konto dodavati bodove. Teren je odličan i pružiće nam maksimalan užitak. Inđija je ekipa koja hoće da igra fudbal i siguran sam da će na obe strane publika sutra imati šta da vidi.’’\nMeč 2.kola Linglong Tire Super lige Srbije između Mačve i Inđije igra se danas, u subotu 27.jula 2019.godine, sa početkom u 20:00 časova.


Kleo "raskinuo" s Kinezima, šansa za Partizan\nFudbal Autor:Petar Milovanović30. sep. 202014:01\nBivši napadač Partizana Brazilac Gabrijel Kordova Kleverson, poznatiji samo kao Kleo, postao je slobodan igrač. Naime, on je raskinuo ugovor sa kineskim klubom Đindaom.\nKleo je u prethodne sezone na 39 utakmica postigao 25 golova i bio je jedan od najboljih fudbalera kineskog kluba, da bi ove godine ekipa u elitnom rangu igrala dosta slabije, a Brazilac je pet kola bio bez gola.\nPartizan se mučio i srušio Bačku\nTo je nateralo čelnike kluba da nekadašnjem asu Partizana i ljubimcu „grobara“ ponude zahtev za raskid ugovora, što je on prihvatio.\nSamim tim, iskusni centarfor postao je slobodan igrač, i možda bi to mogao da iskoristi Partizan da ga vrati.\nKleo je bio član Partizana kada je trener bio Aleksandar Stanojević i kada se igrala Liga šampiona u Humskoj, a s obzirom na to da je Stanojević ponovo šef stručnog štaba, jasno je da bi svašta moglo da se dogodi.\nPogotovo, ukoliko vicešampion Srbije prihvati ponudu Klub Briža da proda Umara Sadika za sedam i po miliona, u tom slučaju bi crno-beli morali da adekvatno da se pojačanju u fazi napada, a idealan izbor bio bi Kleo.\nBrazilac je igrajući u Superligi za Crvenu zvezdu i Partizan na 61 meč postigao 30 golova, upisavši 14 asistencija.\nFK PartizanKineski ĐindaoKleoSlobodan igračUmar Sadik


FoNet portal :: Pretraga / tagId=29507 / position=1\nTag: građani, Pogodaka: 310\nPreminulo 48, zaraženo 2.677 osoba\nU prethodna 24 sata u Srbiji od posledica korona virusa preminulo je 48 osoba, registrovano je 2.677 slučajeva zaraze, testirano je 15.968 uzoraka, saopštilo je danas Ministarstvo zdravlja.\nPreminulo 50 osoba\nU prethodna 24 sata u Srbiji od posledica korona virusa preminulo je 50 osoba, registrovan je 2.631 slučaj zaraze, testirano je 16.737 uzoraka, saopštilo je danas Ministarstvo zdravlja.\nPreminule 54, zaražene 3.033 osobe\nU prethodna 24 sata u Srbiji od posledica korona virusa preminule su 54 osobe, registrovana su 3.033 slučaja zaraze, testiran je 17.851 uzorak, saopštilo je danas Ministarstvo zdravlja.\nPreminulo 56, zaražena 2.771 osoba\nU prethodna 24 sata u Srbiji od posledica korona virusa preminulo je 56 osoba, registrovan je 2.771 slučaj zaraze, od 14.946 testiranih uzoraka, saopštilo je danas Ministarstvo zdravlja.\nEstradna umetnica Merima Njegomir biće sahranjena u Aleji zaslužnih građana na Novom groblju u utorak, 23. novembra, saopštila je danas Radio-televizija Srbije.\nUdružiti se u borbi za Makiš\nPreminule 53, zaraženo 3.086 osoba\nU prethodna 24 sata u Srbiji od posledica korona virusa preminule su 53 osobe, registrovano je 3.086 slučajeva zaraze, od 16.335 testiranih uzoraka, saopštilo je danas Ministarstvo zdravlja.\nPreminulo 55, zaraženo 3.219\nU prethodna 24 sata u Srbiji od posledica korona virusa preminulo je 55 osoba, registrovano je 3.219 slučajeva zaraze, od 16.864 testirana uzorka, saopštilo je danas Ministarstvo zdravlja.


Pakistanci otkazali posjetu Londonu zbog izjave Camerona\nDelegacija pakistanskih zvaničnika, na čelu sa šefom obavještajne službe (ISI) Ahmedom Pashom, otkazala je zvaničnu posjetu Velikoj Britaniji planiranu za sljedeću sedmicu, zbog izjave britanskog premijera Davida Camerona da Pakistan izvozi terorizam.\nPakistanski obavještajni zvaničnici trebalo je u Londonu da razgovaraju o saradnji s britanskim službama sigurnosti u borbi protiv terorizma, javili su zapadni mediji.\nCameron je u srijedu, tokom posjete indijskom gradu Bangaloru, novinarima rekao da se ne smije dozvoliti da Pakistan "izvozi terorizam ni u Indiju, ni u Afganistan, niti u bilo koji drugi dio svijeta".\n"Mi treba veoma jasno da stavimo do znanja Pakistanu da želimo snažan, stabilan i demokratski Pakistan i ne možemo ni na koji način tolerisati da ova zemlja igra dvostruku igru", izjavio je tom prilikom konzervativni britanski premijer.\nCameronova izjava da Pakistan igra "dvostruku igru" u Afganistanu izazvala je veliki bijes među pripadnicima pakistanskog sigurnosnog establišmenta, vlade i građanskog društva.\nDesetak demonstranata iz islamističke organizacije Shababe Mili u Karačiju zapalilo je u subotu sliku Camerona, koji je postao premijer u maju, uzvikujući "dole Cameron".


Lafarž plaćao Islamskoj državi 20.000 dolara mesečno | Novosadski informativni portal 021\nDa bi obezbedio zaštitu svog osoblja, Lafarge Cement Sirija (LCS) plaćao je između 80.000 i 100.000 američkih dolara mesečno raznim oružanim grupama, uključujući i 20.000 dolara Islamskoj državi, izveštava agencija Frans pres pozivajući se na neimenovane izvore bliske istrazi.\nNovac je išao preko posrednika, sirijskog tajkuna Firasa Tlasa, nekadašnjeg manjinskog akcionara u fabrici cementa i preko Bruna Pešeuka, koji je vodio fabriku od 2008. do 2014. godine, rekli su istražitelji. Šefovi Lafarža u Parizu su osumnjičeni da su odobravali plaćanja LCS-a preko "lažne računovodstvene dokumentacije".\nTokom jednogodišnje istrage čuli su se svedoci koji su opisivali "računovodstvene malverzacije" koje su omogućavale kupovinu nafte od ID-a, propusnice koje su dozvoljavale kamionima Lafarža da cirkulišu u regionu i planirani sastanak između ID i šefa bezbednosne službe LCS-a. Lafarž, koji se 2015. godine spojio sa švajcarskom grupacijom Holcim, priznao je da je koristio "neprihvatljive prakse" da bi LCS nastavio da posluje u ratnoj zoni u periodu 2013-14.\nFrancuska cementara je počela sa radom u severnom sirijskom gradu Jalabija u oktobru 2010. godine sa ulaganjem od 680 miliona dolara (580 miliona evra) - najvećem van sektora naftne industrije. Rat je izbio šest meseci kasnije, a Evropska unija je uvela embargo na sirijsko oružje i naftu.\nIslamska država (tada ISIL) i druge naoružane grupe su 2013. godine preuzele kontrolu nad severnim regionom bogatim naftom, gde je Lafarž radio zajedno sa francuskim naftnim gigantom Totalom i drugim multinacionalnim kompanijama. Ali, dok su drugi odlučili da se izvuku, Lafarž je odlučio da ostane.\nIzvor blizak istrazi je rekao za AFP da je bivši glavni izvršni direktor grupe Bruno Lafont u januaru istražiteljima rekao da je smatrao da su "stvari pod kontrolom" i da nije bilo razloga za napuštanje te zemlje zahvaćene ratom. Međutim, bivši čelnici kompanije LCS su istražiteljima rekli da je ključni razlog ostanka bio taj da se zadrži strateška prednost na terenu kako bi se zgrabili poslovi obnove Sirije nakon završetka rata.\nOdluka je navodno imala blagoslov francuske vlade koju je predvodio socijalistički predsednik Fransoa Oland. "Ministarstvo inostranih poslova nam je reklo da treba da ostanemo, da će se stvari razrešiti. Videli bismo francuskog ambasadora u Siriji svakih šest meseci i niko nam nije rekao 'sada treba da odete'", izjavio je bivši zamenik direktora u sirijskom preduzeću Kristijan Ero.\nIz kompanije Lafarž, koju je francuska agencija kontaktirala, ponovili su da "žale i osuđuje neprihvatljive greške počinjene u Siriji".\n19.08.2018. Info 0\nRoj stršljenova napao je u Otišiću u blizini Splita stariju ženu koju su spasli lekarska ekipa Hitne pomoći i tamošnji vatrogasci.\nPočinje hadžiluk u Meki, očekuje se dva miliona vernika\nGodišnji hadžiluk, na kome se očekuje oko dva miliona muslimanskih vernika, počinje u Saudijskoj Arabiji.\nKoncert grupe "Backstreet Boys" odložen zbog oluje, 14 ljudi povređeno\nNajmanje 14 osoba je povređeno i odvedeno u bolnice kada je oluja oborila paviljon na ulazu na koncert grupe "Backstreet Boys" u jednom hotelu u američkoj državi Oklahoma.\nVlada Nemačke: Nemamo plan u slučaju dolaska vanzemaljaca\nNemačka vlada je saopštila da nije napravila nikakav pripremni plan za mogućnost da se vanzemaljci možda pojave na teritoriji te zemlje.\nJoš jedan jak zemljotres u Indoneziji\nSnažan zemljotres jačine 6,3 stepeni Rihtera pogodio je indonežansko ostrvo Lombok, saopštio je Američki geološki zavod.\nVlada Malezije ukinula zakon koji zabranjuje lažne vesti\nNova vlada Malezije ukinula je naširoko kritikovan zakon koji zabranjuje takozvane "lažne vesti", a grupa poslanika iz više zemalja Jugoistočne Azije pohvalila je taj potez kao veliki trenutak za ljudska prava.\nNisu dobili državljanstvo jer su odbili da se rukuju sa osobom suprotnog pola\n19.08.2018. Info 3\nBračni par muslimana nije dobio švajcarsko državljanstvo u švajcarskom gradu Lozani, jer su odbili da se rukuju sa pripadnicima suprotnog pola.\nViše od 500 dece migranata i dalje u pritvoru u SAD\nViše od 500 dece koja su ilegalno ušla u SAD i dalje se nalaze u pritvoru, tri nedelje nakon što je pravosudna odluka obavezala saveznu vladu da ih vrati porodicama, pokazuju sudski dokumenti.\nEgipat pojačao kontrolu nad internetom\nEgipatski predsednik Abdel Fatah al Sisi potpisao je Zakon kojim se pojačava kontrola nad internetom u toj zemlji.\n18.08.2018. Info 0\nOko 500 neonacista marširalo je ulicama Berlina na godišnjicu smrti ratnog zločinca i Hitlerovog zamenika Rudolfa Hesa, javljaju nemački mediji.


pink.rs | VUČEVIĆ NAKON KONSULTACIJA SA VUČIĆEM: Tražili smo mandat, nije bilo reči o personalnim rešenjima (VIDEO)\nPredstavnici liste "Aleksandar Vučić - Za našu decu" zatražili su na konsultacijama mandat za sastav nove vlade, a tokom sastanka, kako kaže potpredsednik SNS, nije bilo reči o personalnim rešenjima.\nOn je istakao da nije bilo reči o personalnim rešenjima, ali je istakao da će to biti vlada kontinuiteta pre svega u ostvarivanju plana "Srbija 2025", politike regionalne stabilnosti, očuvanja nacionalnih interesa vezano za KiM, evropski put Srbije i saradnju sa Rusijom i Kinom.\nPredsednik Republike Srbije Aleksandar Vučić sastao se, povodom konsultacija za formiranje nove Vlade, sa predstavnicima izborne liste „Aleksandar Vučić – Za našu decu“.\nA post shared by Aleksandar Vučić (@buducnostsrbijeav) on Jul 21, 2020 at 12:30am PDT\n- Naša lista je nakon ubedljive pobede na konsultacijama sa predsednikom legitimno tražila mandat za sastav vlade i tu nema političke dileme - rekao je Vučević.\n- Naša predviđanja su da će do kraja avgusta, početka septembra biti izabrana vlada, koja će biti vlada kontinuiteta - rekao je Vučević.\nIstakao je da će vlada biti vlada kontinuiteta, pre svega vezano za plan "Srbija 2025", a što se tiče infrastrukturnih projekata Moravski koridor, autoput od Ccacka do Požege, od Ivanjice do Duge poljane, brza saobraćajnica Loznica-Ssabac, Fruškogorski koridor, a prioritet je ekonomski cilj da prosečna plata u Srbiji 2025.bude 900 evra, i penzija 440 evra.\nPodvukao je da, kada govori o vladi kontinutiteta, misli na kontinuitet pre svega u ostvarivanju plana "Srbija 2025", politike regionalne stabilnosti, očuvanja nacionalnih interesa vezano za KiM, evropski put Srbije i saradnju sa Rusijom i Kinom.\n- Verujem da možemo da to uradimo i pored krize koja je izazvana kovid-om. Svesnismo da pred nama nije lak politički i ekonomski period,ali verujemo da Srbija može bolje da prođe krizu, jer imam bolje ekonomske predispozicije - objasnio je Vučević.\nNaglasio je da je lista "Aleksandar Vučić - za našu decu" svesna svoje odgovornosti i da se tako i vlada.\n- Nemamo jedinstven stav da li je potrebna koalicija i da li ćemo je praviti. U stranci su neki za to da nema potrebe za koalicionim partnerima, a neko da napravimo koalicionu vladu - preneo je Vučević.\nUkazao je da će se svakako videti "osveženje", to jest personalne promene u vladi i skupštini.\n- Kada budemo imali personalna rešenja iznećemo ih u javnost, a imaćemo nekoliko personalnih rešenja i to ne samo za premijera, već i ministre - rekao je on.\nDAČIĆ I PALMA NA KONSULTACIJAMA O FORMIRANJU VLADE! Vučić se sastao sa predstavnicima SPS i JS\nPOČELE KONSULTACIJE O FORMIRANJU VLADE: Predsednik Vučić na sastanku sa predstavnicima liste SNS (FOTO)\nKONSULTACIJE O NOVOJ VLADI: Vučić razgovarao sa Šapićem


Efektiva: Banke su same krive zbog rasta loših kredita | Kamatica\nPočetna > vest > Efektiva: Banke su same krive zbog rasta loših kredita\nEfektiva: Banke su same krive zbog rasta loših kredita\nTekst objavljen: 12.11.2013 13:15\nČetvrtina od ukupno plasiranih kredita u Srbiji spada u grupu "loših kredita", koje banke ne mogu da naplate ili to čine veoma otežano za šta su krive i same banke, saopštilo je udruženje Efektiva, koje smatra da će i banke morati da preuzmu deo odgovornosti za stanje u kom se društvo nalazi.\nUdruženje napominje da su, iako bankari i Udruženje banaka Srbije za takvo stanje krive lošu situaciju u privredi, i same banke uticale na porast broja nenaplativih kredita. One su svoje klijente (i fizička i pravna lica), tokom otplate kredita dodatno opterećivale novim nametima i povećavanjem mesečnih obaveza, objašnjava Efektiva.\nEfektiva smatra da celo društvo gubi kroz umanjenje vrednosti imovine koju banke plene od svojih dužnika, a zatim je po nižim cenama prodaju kako bi namirile bar deo potraživanja. - Jasno je da će i banke morati da preuzmu bar deo odgovornosti za stanje u kom se društvo nalazi, kroz umeravanje apetita u skladu sa opštom situacijom, kako bi se negativni trend rasta loših kredita, ako ne zaustavio, onda bar usporio - ocena je Efektive.\nOsim velikog broja kredita koje su, uglavnom domaće banke odobravale firmama po političkoj i prijateljskoj liniji, bez adekvatnog obezbedjenja i procene kreditnog rizika, na rast loših kredita uticalo je i to što su krediti plasirani u švajcarskim francima, kod kojih je došlo do dupliranja mesečnih obaveza i rasta glavnog duga, zbog visoke kamate kojim se opterećuje zdraviji deo privrede, zbog povećavanja kamate tokom otplate kredita.\nRazlog su i obračuni visokih i nezakonitih stopa zatezne kamate, čija je primena "pumpala" dug i uvećavala ga.\nUdruženje bankarskih klijenata napominje da se sve to odnosi, kako na kredite plasirane privredi, tako i fizičkim licima, kojima se, povećavanjem mesečnih izdataka prema banci umanjuje kupovna moć, što se direktno reflektuje na umanjenje prihoda privredi.\nStanje u privredi polako se preslikava i na bankarski sektor, kome, povećavanjem udela rizičnih kredita, osim nemogućnosti naplate svojih potraživanja, rastu i troškovi, u vidu povećavanja rezervacija prema Narodnoj banci Srbije.\nefektiva Srbija nenaplativi krediti loši krediti krediti zaštita klijenata banke prava klijenta banke klijenti banke klijent banke banke


Općina Centar Sarajevo i slovenski Ptuj uspostavljaju partnerske odnose - informativa.ba\nVijesti Lokalne vijesti Općina Centar Sarajevo i slovenski Ptuj uspostavljaju partnerske odnose\nOpćina Centar Sarajevo i slovenski Ptuj uspostavljaju partnerske odnose\nNačelnik Općine Centar Sarajevo Nedžad Ajnadžić boravio je u Sloveniji gdje se sastao sa načelnikom Općine Ptuj Miranom Senčarom i generalnim direktorom Slovenskog narodnog pozorišta Maribor Danilom Roškerom.\nPrilikom posjete razgovarano je o saradnji u oblasti kulture, ali i u drugim oblastima od interesa za lokalne zajednice. Senčar je naglasio da Općina Ptuj stoji na raspolaganju za razmjenu iskustava na svim područjima.\n- Želimo širiti prijateljstvo i dobrosusjedske odnose s Bosnom i Hercegovinom i njenim glavnim gradom. Uvjereni smo da BiH čeka sličan europski put kao onaj što ga je prošla Slovenija prije nekoliko godina. Želimo da naše dobre prakse i iskustva na tom putu budu vodilja za Sarajevo i za cijelu BiH - istakao je Senčar.\nAjnadžić je kazao da posjetu Sloveniji želi iskoristiti kako bi prikupio što više iskustava, naročito u području pripreme, planiranja i provedbe projekata za korištenje fondova EU, te u području partnerstva u IPA programu prekogranične saradnje.\n- Stvaranjem partnerskih odnosa između gradova omogućava se brz transfer znanja i iskustava. Budućnost Evrope je u saradnji gradova i unapređenju, prije svega, ekonomskih i kulturnih odnosa, koji će rezultirati većom kvalitetom života njihovih građana - istakao je Ajnadžić, saopćeno je iz Općine Centar.\nNa sastanku je dogovoreno da se u narednom periodu organizira manifestacija „Dani kulture Sarajeva u Sloveniji“, ali i „Dani kulture Slovenije u Sarajevu“.\nOznake: #Općina Centar #Nedžad Ajnadžić #SDA #BiH


Protest izbeglica - Stormfront\nSremska Mitrovica, Beograd -- Oko 30 izbegličkih porodica iz Sremske Mitrovice protestovalo ispred zgrade Vlade Srbije zbog toga što nemaju nikakav smeštaj.\nOko 30 najugroženijih izbegličkih porodica iz Hrvatske i Bosne i Hercegovine, od 250, koliko ih je nastanjenih u Sremskoj Mitrovici, protestovalo je ispred Vlade Srbije tražeći rešavanje problema svog smeštaja.\nPrema rečima Milovana Guslova, predsednika Udruženja izgnanih i prognanih Pravo na život, protest je organizovan zbog toga što Vlada do sada nije uradila ništa kako bi obezbedila smeštaj za te porodice. Predstavnici raseljenih su razgovarali s ministrom za rad i socijalnu politiku Rasimom Ljaljićem, koji im je obećao pomoć.\nRaseljeni tvrde da su se do sada više **** obraćali za pomoć opštinarima u Sremskoj Mitrovici i Komesarijatu za izbeglice, ali da do sada nisu dobili potrebnu pomoć. Milovan Guslov kaže za B92 da su predstavnici raseljenih razgovarali s Ljaljićem, da su postigli dogovor i da im je Ljajić obećao pomoć.\n"Postignut je dogovor da Ljajić u roku od sedam dana poseti Sremsku Mitrovicu, pokrajinsku vladu i nađe dogovor s Vladom Srbije o trajnom rešenja problema najugroženijih porodica. Dao je čvrsta obećanja da će biti sprovedena akcija donatorskih organizacija, a da nam je 40 miliona dinara već odobreno", kaže on.\nSekretar Udruženja Zoran Gomboš za B92 kaže da mu nije jasno zbog čega opština Sremska Mitorvica nije imala sluha za probleme tih porodica. On kaže da skoro polovina porodica raseljenih nema nikakvih prihoda niti prima socijalna davanja.\nBukvalno su na ivici egzistencije, žive od socijalnih davanja, a polovina tih ljudi ovde nema čak ni ta socijalna davanja. Nemaju materjalno obezbeđenje porodice. Komesarijat za izbeglice ne radi bukvalno ništa, sem obećanja. Obećavaju od 1995, a ne rade ništa", kaže on.\nMilovan Guslov kaže da će se, ako ministar ne bude ispunio obećanje, 250 porodica raseljenih ponovo okupiti ispred zgrade Vlade. "Ovoga **** vratićemo se sa stvarima i ostati tu do daljeg“, rekao je on.\nVlade Divac je danas izjavio da pokreće humanitarnu akciju "Možeš i ti", čiji je cilj rešavanje stambenih problema izbeglica u Srbiji. Sredstva prikupljena od akcije koja će početi 21. septembra, Divčevim zvaničnim oproštajem od igranja košarke, i koja će trajati četiri meseca, biće iskorišćena za kupovinu seoskih domaćinstava u koja će se useliti osobe koje sada žive u izbegličkim kampovima.\n"Želim da svoj status i ugled iskoristim kako bih skrenuo pažnju na veliki problem. Krajnje je vreme da kao država i kao narod preduzmemo nešto. Prvi smo u Evropi po broju izbeglica, koje polako zaboravljamo", rekao je Divac.\nSnežana Divac, supruga Vlade Divca, predsednica humanitarne organizacije Divac, rekla je da će akcija biti uspešna ako obezbedi krov nad glavom za oko 7.500 osoba u izbegličkim kampovima. Ona kaže da je program otkupa seoskih domaćinstava preuzet od Komesarijata za izbeglice, a da se pokazao kao uspešan u praksi.\n"Izbeglice se vraćaju u ruralne sredine odakle su uglavnom došle, te kuće postaju njihovo vlasništvo i posle toliko godina oni dobijaju neku indentifikaciju i integritet", kaže ona.\nU akciju će biti uključeni i Komesarijat za izbeglice, institucije Ujedinjenih nacija, Centa Refjudži iz SAD i brojni sponzori.\nGrađani će moći novčano da doprinesu akciji pozivima na telefonske brojeve 6312 za mobilnu mrežu Telenor i 6412 za Telekom. /TANJUG/\nA ciganskom olosu dele se stanovi i sakom i kapom....\n09-10-2007, 02:22 PM #2\nRe: Protest izbeglica\nDa Srbija ima jedan pravi patriotski pokret,on bi se pridruzio ovim ljudima i zajedno sa njima protestvovao protiv okupatora i politickog sljama.Nasa drzava\nje vodila rat i ona mora pomoci onima koji su sa tog podrucija izbegli iz svojih\nkuca i napustili sve sto su imali..Tek kad budemo mogli da se na brzaka organizujemo i u roku od jednog dana skupimo par stotina ljudi koji bi dosli\nna neki iznenadni protest onda mozemo da kazemo da imamo dobar pokret i posvecene ljude..


Stiglo opravdanje iz Slovenije nakon zavrzlame u Predsjedništvu BiH: "Predsjednik Pahor redovno upozorava protiv ideja o raspadu BiH i prekrajanju granica na Zapadnom Balkanu"\nKako je za N1 rečeno iz njegovog ureda predsjednik Republike Slovenije Borut Pahor zagovornik je Bosne i Hercegovine, njenog teritorijalnog integriteta, evropske perspektive i mirnog razvoja, što uvijek dosljedno naglašava.\n“Predsjednik Pahor želi da BiH što prije postane dio Evropske unije. Stalno naglašava važnost geopolitičkog pristupa proširenju Europske unije, koji bi obuhvatio i BiH koja je trenutno najslabije formalno povezana s EU.\nPredsjednik Pahor redovno upozorava protiv ideja o raspadu BiH i prekrajanju granica na Zapadnom Balkanu. U tom kontekstu, zbog zabrinutosti zbog ovih ideja, pitao je sagovornike, sva tri člana Predsjedništva Bosne i Hercegovine, kada je početkom marta posjetio Sarajevo”, naveli su u odgovoru za N1 iz Ureda predsjednika Slovenije.\nVEZANI TEKST: Željko Komšić potvrdio da je predsjednik Slovenije Borut Pahor pitao da li je moguć miran razlaz u BiH…\nVEZANI TEKST: Šefik Džaferović o dubioznom istupu predsjednika Slovenije u Predsjedništvu BiH: “Kazao sam mu da je proces disolucije Jugoslavije završen!”\nPrevious article Inteligencija se ne mjeri diplomom i školom, bitne su ove 3 stvari\nNext article Iz SDA uputili žestoku poruku političarima iz Evropske unije: “Nikakvog „razlaza BiH“ ne može biti!”


Povodom Međunarodnog dana osoba sa invaliditetom, Fond za profesionalnu rehabilitaciju i zapošljavanje osoba sa invaliditetom želi obavijestiti javnost da su po upravo okončanom javnom pozivu Fonda odobrena sredstva za novo zapošljavanje 523 nezaposlene osoba sa invalidtetom na području Federacije Bosne i Hercegovine. Od ove brojke, njih 457 će bit zaposleno putem stimulansa za novo zapošljavanje osoba sa invaliditetom, dok će 66 osoba sa invaliditetom biti zaposleno u okviru porgrama podrške razvoju privrednih društava za zapošljavanje osoba sa invaliditetom, kojih na području Federacije ima 154 sa priznatim statusom.\nFond ističe da je u periodu od 2015. do danas podržano je novo zapošljavanje ukupno 4083 osobe sa invaliditetom. Poređenja radi, u periodu od osnivanja Fonda do 2015. godine podržano je uposlenje ukupno 695 osoba sa invaliditetom.\nO povećanom obimu kontinuirane podrške osobama sa invaliditetom govori i podatak da Fond trenutno vrši kontinuirano refundiranje novčanih naknada i plata za preko 2600 zaposlenih osoba sa invaliditetom uposlenih pod posebnim uslovima u Federaciji BiH, dok su na kraju 2014. godine vršene refundacije doprinosa i dijela plate za tek 726 zaposlenih osoba sa invaliditetom.\nFond koristi priliku da na ovaj dan pozove sve relevantne institucija da se uključe u rješavanje problema osoba sa invalidtetetom i poboljšanja njihovog društvenog položaja, a naročito pozivamo poslodavce da iskažu minimalan stepen društvene odgovornosti, da sami zapošljavaju osobe sa invaliditeto, ili da, u suprotnom, uplaćuju poseban doprinos za poticanje zapošljavanja i profesionalne rehabilitacije osoba sa invaliditetom.


Turska traži da se osumnjičenima za ubistvo Hašogija sudi na njenoj teritoriji - Sputnjik Srbija\n22:47 14.11.2018 Preuzmite kraći link\nTurske vlasti su pripremile zahtev za ekstradiciju za 18 osumnjičenih koji su zatvoreni u Saudijskoj Arabiji, među kojima je tim od 15 muškaraca koji su doputovali u Istanbul nedugo pre ubistva koje su izveli, preneo je Rojters.\n„Neka jedinice za ljudska prava svih poštovanih organizacija od Ujedinjenih nacija do Evropske unije dođu i posmatraju ovo suđenje“, rekao je Čelik.\n„Neka oni procene da li suđenje ispunjava standarde međunarodnog suda“, dodao je on.\nTurska navodi da osumnjičenima treba da se sudi u Turskoj, jer je zločin počinjen na njenoj teritoriji, iako se desio u saudijskoj diplomatskoj misiji, dok Rijad navodi da će osumnjičenima biti suđeno u Saudijskoj Arabiji.\nHašogi je ubijen u saudijskom konzulatu u Istanbulu 2. oktobra.\nDžamal Hašogi, Omer Čelik, Turska


Fulda 175/65 R14 Conveo Tour\nNaslovna > Vijesti > Dizajn Giorgetta Giugiara\nDizajn Giorgetta Giugiara\nČak i u 79. godini, Giorgetto Giugiaro nije završio sa dizajniranjem automobila...\nOn i njegov sin Fabrizio su 2015. godine započeli projektnu i konsultantsku firmu GFG Style (inicijali predstavljaju imena Giorgetto i Fabrizio Giugiaro) u Torinu u Italiji. Do sada, najveći projekat ove kompanije je bio superautomobil Techrules Ren Turbine. Međutim, njihov najnoviji dizajn je usmjeren ka praktičnosti sa prerdstavljenim električnim četverosjedom imena Sibylla. Pripremljen za debitovanje na sajmu automobila u Ženevi 2018. godine, Sibylla koncept je rezultat još jednog partnerstva sa kineskom kompanijom. Ovoga puta, to je šangajska energetska kompanija Envision, koja tvrdi da poseduje najveću svjetsku platformu Energy Internet of Things (IoT), EnOS, sa 100 gigawata globalnih energetskih sredstava. Kompanija Envision takođe tvrdi da je druga po veličini kineska kompanija koja proizvodi turbine sa pogonom na vjetar.\nGFG Style i Envision su u zajedničkom saopštenju objavili da je Sibylla "proboj u integrisanju automobila u veći energetski sistem", ali detalji o ovoj tehnologiji su šturi van opšte ideologije koja vidi automobil ne samo kao transport, već kao prenosni izvor energije za dom koji takođe može da puni električnu mrežu.


::Inđija: Indiansi odbranili titulu šampiona Srbije\nFleg tim Meridian Indians odbranio je titulu šampiona Srbije, pošto je u Kraljevu, na finalnom turniru, pobedio oba svoja rivala – najpre SBB Vukove sa 18 : 12, a potom i domaćine, ekipu Royal Crowns sa 21 : 7. Jedini klub čija se ekipa plasirala svake godine na finalni turnir fleg lige, ove sezone je osvojio svoju treću zlatnu medalju, posle 2010. i 2015. godine. Dečaci iz Inđije su ove sezone zasluženo poneli titulu šampiona, budući da su kroz celo takmičenje nanizali sve pobede i u završnicu stigli bez ijednog poraza. Mladi Vukovi su se okitili bronzanim medaljama, dok su Kraljevčani osvojili srebrna odličja. Njima je pripala još jedna nagrada – za najkorisnijeg igrača finalnog turnira (MVP) proglašen je Lazar Perišić.\n::Inđija: Drugo zasedanje opštinskog veća\nU Inđiji je održana 2. sednica opštinskog veća sa tri tačke dnevnog reda od kojih je najvažnija utvrđivanje predloga Odluke o promeni namene zemljišta u industrijskoj zoni. Naime, kako bi se realizovala investicija kompanije „Čipita“ neophodno je preimenovati malu parcelu od oko 800 kvadratnih metara u građevinsko zemljište, čime se obezbeđuje parcela na kojoj će se graditi proizvodni pogon. Prema utvrđenoj dinamici realizacije ove investicije, potpisivanje ugovora se očekuje 1. avgusta, nakon čega počinje gradnja fabričkog postrojenja. Kako je izjavio predsednik Vladimir Gak, u prvoj fazi zaposliće se do 150 radnika, a u punom proizvodnom kapacitetu očekuje se da posao dobije oko 500 radnika.\n::SP: Održana 4. sednica SO\nSkupština opštine Stara Pazova, na četvrtom zasedanju novog saziva, potvrdila je mandate novim odbornicima: Saši Holiću, Ireni Uhrik i Radetu Hadžiću, iz koalicije oko Srpske napredne stranke. Njih je Izborna komisija predložila umesto Đorđa Radinovića, koji je iz reda odbornika izabran za predsednika opštine, zatim Milana Beare, izabranog za zamenika predsednika opštine, i Zdenka Gašića, koji je izabran za člana Opštinskog veća. Odbornici su razmatrali i usvojili Odluku o završnom računu budžeta za 2015. godinu, Finansijski izveštaj Direkcije za izgradnju, kao i Izveštaje o radu i finansijskom poslovanju Mesnih zajednica\n::Inđija: „Pesnički dani- Mita Čortan“ u Kući Vojnović\nZavičajno društvo “Đorđe Vojnović” organizuje manifestaciju “Pesnički dani – Mita Čortan”. Na manifestaciji će učestvovati mnogobrojni pesnici i nagrađeni učenici osnovnih škola koji su svojim pesmama učestvovali na konkursu povodom ovog događaja kao i KUD „Soko“ sa pevačkom grupom. Svoj pesnički potencijal pokazali su učenici iz inđijskih osnovnih škola „Petar Kočić“, „Dušan Jerković“ i „Jovan Popović“ i OŠ „Slobodan Pajić-Paja“ iz Novih Karlovaca. U konkurenciji 43 pesama, komisija je prvo mesto dodelila učenicima Milici Petrušić sa pesmom „Zavičaj i pesnik“ i Anđeli Trkulji sa pesmom „Zavičaj“.\n::SM: Održano deseto „Kolo Srema“\nU fruškogorskom selu Grgurevci tradicionalno je održano deseti po redu festival „Kolo Srema“. Predsednik Kulturno-umetničkog društva „Dositej Obradović“ iz Grgurevaca Vasilije Jovešković istakao je da je ovaj festival veoma bitan za Grgurevce i Srem uopšte. „Ovo je jedan veoma redak dan u godini, kada naše selo od 1100 stanovnika postaje centar Srema i kada ljudi iz Srema i okoline dolaze da vide šta je to nekada bilo lepo u Sremu“, rekao je Jovešković. Osim nastupa 14 folklornih ansambala i kulturno-umetničkih društava, posetioci su imali priliku da uživaju u štandovima udruženja žena, malom fudbalu, defileu fijakera, a na samom zatvaranju i u vatrometu iznad Grgurevaca.


Uzrok avionske nesreće leta 447 još uvek misterija\nPrvi brodovi za potragu za delovima nestalog aviona kompanije "Er Frans" 447, krenuli su danas ka južnom Atlantiku, međutim loši vremenski uslovi i dubina okeana, koja na mestu nesreće dostiže 7,000 metara, značajno će im otežati posao.\nVođa francuskog tima za istraživanje uzroka nesreće, Pol Luis Arslanian rekao je da nije optimista u pogledu pronalaženja crnih kutija i potvrdio da nema dokaza da je avion imao problema pre poletanja. On je rekao da prvi izveštaji o nesreći mogu da se očekuju krajem meseca.\nNa mestu tragične avionske nesreće aviona "Er Fransa" za sada su pronađeni samo jedno sedište i razbacani ostaci aviona koji plutaju na površini od oko 5 kvadratnih km na oko 950 km od obale Brazila. Relativno mali otpaci i to samo nekoliko njih, ukazuju na to da se avion srušio gotovo netaknut.\n"Sve što mogu da saznaju na osnovu ostataka u okeanu, biće dragoceni dokazi", kaže Džon Hansman profesor aeronautike na masačusetskom Institutu za tehnologiju\nIstražitelji će ispitati vetrove, okeanske struje i ostatke aviona kako bi utvrdili tačno mesto gde je avion udario u vodu. Američki vojni izviđački avion, P3 Orion pomaže pri traganju, a na putu je i francuski spasilački brod na kome mogu da se postave specijalni roboti, koji su u mogućnosti da pretražuju dubine i do oko 6 hiljada metara kako bi locirali i izvukli olupinu aviona. Stručnjaci međutim upozoravaju da bi crne kutije mogle da budu čak 3 hiljada metara ispod površine i da postojeća oprema možda nema kapaciteta da locira ostatke u tom delu okeana.\n"To je veoma brdovit teren, kao da tražite avion na površini planine. Možete da budete vrlo blizu, a da i dalje ne možete da vidite olupinu", priča Hansman.\nMeteorolog Henri Margisiti je u izjavi za Glas Amerike rekao da je let 447 možda naišao na tropsku oluju blizu ekvatora sa vetrovima brzine od 161 kilometar na čas, dok drugi stručnjaci spekulišu da su turbulencija i munje bile uzrok nesreće. Ipak, jedan avion kompanije "Lufthanza" preleteo je gotovo istom putanjom u skoro isto vreme, bez ikakvih problema.\nZa porodice koje su izgubile voljene, nada pobeđuje realnost. Supruga putnika Artura Kouklija uporno zove njegov mobilni telefon.\n"Nisam probala danas, ali juče je zvonio. Možda nisu na dnu okeana. Tome se nadam, ali plašim se da danas počinjem da gubim nadu", sa tugom konstantuje Patriša Koukli.


Zaposleni u General Motorsu započeli štrajk - Auto Republika\nPrethodnih dana u američkim medijima su se mogle čuti razne priče. Govorilo se i pisalo o tome da razgovori o produženju saradnje između General Motorsa (GM) i sindikata radnika United Automobile Workers (UAW) ne donose željene rezultate. UAW je optužio najvećeg američkog proizvođača da ne nudi najbolje moguće uslove i najavio da će stupiti u štrajk 15. septembra ukoliko dogovor ne bude postignut.\nTo se na kraju desilo i u 23:59 uveče spomenutog dana oko 50.000 zaposlenih duša širom Amerike je napustilo svoja radna mesta. Njima se uskoro pridružio još jedan sindikat i to Teamster čiji zaposleni neće isporučiti salonima već proizvedene automobile.\nPregovori između dve strane će biti nastavljeni tokom ponedeljka, odnosno već su nekoliko sati u toku, a vode se u nadi da će se ipak pronaći zajednički jezik u vidu novog četverogodišnjeg ugovora. UAW trenutno pregovara i sa Fordom i Fiat-Chryslerom i tvrdi da su blizu produžetka saradnje.\nSa druge strane, UAW kaže da je ponuda GM-a “ponižavajuća“ i da nema izbora nego da zaposleni u 33 fabrike stupe u štrajk. Sindikat radnika zahteva “fer“ plate, bonuse i pogodnosti vezane za zdrastvenu zaštitu, ali se čini da ključnu ulogu igra poslovna sigurnost zaposlenih, zaštita od otkaza ugovora o radu.\nGM je prošle godine najavio da će zatvoriti čak pet fabrika u Severnoj Americi a što je odluka koja će radnog mesta koštati oko 14.000 radnika. Proizvođač tvrdi da je takvim radnicima ponudio poslove u nekim drugim svojim pogonima, ali da veliki broj njih to nije prihvatio.\nPrimera radi, fabrika u Lordstaunu (američka savezna država Ohajo), gde se nekada proizvodio Chevrolet Cruze, je potpuno zatvorena, kao i fabrika u Baltimoru (američka savezna država Meriland) za proizvodnju menjača i električnih agregata.\nPlan je da se fabrika u Detroitu koji je smešten u američkoj federalnoj jedinici Mičigen, a izgrađena je za proizvodnju modela Chevrolet Impala i Cadillac CT6, takođe zatvori do kraja godine.\nGM dodaje da ima rešenje za fabrike u Mičigenu i Ohaju i da će investirati oko sedam milijardi dolara u naredne četiri godine. Nije poznato šta proizvođač nudi zaposlenima, ali se nagađa da bi oni trebali da dobiju povišnicu plate, zatim bonus od 8.000 američkih dolara za potpisivanje novog četvorogodišnjeg ugovora i jednake zdrastvene pogodnosti kao što su ih imali do sada. Tu je takođe i bonus na osnovu, odnsono iz profita kompanije, a GM je isplatio i oko 10.000 dolara zaposlenima početkom godine, kao nagradu za ostvarene finansijske rezultate iz 2018. godine.\nZa kraj, UAW ima i problem sa GM-ovim investicijama u Meksiku, a slične kritike je imao i predsednik Donald Tramp.\nPoslednji put kada se GM suočio sa sličnim problemom bilo je pre desetak godina. Tada je štrajk trajao nekoliko sedmica i koštao kompaniju oko dve milijarde dolara.\ntagovi: chevrolet general motors štrajk radnika UAW\nprethodni Analiza: Koliko i kako zarađuju proizvođači na prodaji vozila\nsledeći Amazon naručio 100.000 komercijalnih vozila od Riviana


DANIJEL SE POSVETIO LORENI: Darko Lazić ćerku nije video mesec dana! (FOTO) | Happy BSC portal\nDANIJEL SE POSVETIO LORENI: Darko Lazić ćerku nije video mesec dana! (FOTO)\nĆerka Ane Sević i Darka Lazića već više od mesec dana nije videla oca, a zbog njihove razdvojenosti i navodne bliskosti koju ima sa Danijelom Nedeljkovićem, trenutnim dečkom Ane Sević, počela je da ga naziva “tata.”\n– Darko ćerkicu nije video više od mesec dana, ali Ana se ne ljuti jer zna u kakvoj je situaciji. Danijel je posvećen Loreni, on je sa Anom organizovao i njen peti rođendan, baš je iskreno voli i ona to oseća – prenosi “Svet”.


Novosti – mreSVUBIH\nKrenula je dugo očekivana kampanja za projekte mladih koju zajedno realizuju Fondacija Mozaik, Omladinske banke u BiH i Mreža savjeta/vijeća učenika u BiH. Fondacija Mozaik nastavlja uspješnu saradnju s Mrežom ...\nNovi izazovi i zadaci pred članovima trenerskog tima\nMreža savjeta/vijeća učenika nastavila je svoje aktivnosti i za vrijeme ljetnog raspusta. U periodu od 24. do 27. augusta 2021. godine u Hotelu „Hollywood“ u Sarajevu je održan trening za ...\nPomoći razvoju Tešnja – poruka sa okruglog stola mreSVUBIH\nU ponedjeljak 9. augusta 2021. godine u Tešnju je uspješno realiziran još jedan okrugli stol u organizaciji Mreže vijeća učenika u BiH. Okruglom stolu pod nazivom „Doprinos civilnog društva u ...\nIzabrano novo rukovodstvo Mreže savjeta/vijeća učenika u BiH\nU petak, 25. maja 2021. godine, održani su izbori na kojima se biralo novo rukovodstvo mreSVUBiH-a. Predsjednici Mreža savjeta/vijeća učenika kantona/županija/regija izabrali su nove predsjednike i zamjenike Mreže vijeća učenika ...\nStudentska inicijativa za izgradnju studentskog doma u Bijeljini\nPored svakodnevnog rada sa srednjoškolcima u Bosni i Hercegovini, Mreža savjeta/vijeća učenika u BiH posebnu pažnju posvećuje i aktivnostima sa studentima i poboljšanju njihovog statusa u BiH. Nakon Zenice danas ...


Naftne kompanije planiraju fabriku vodonika u Holandiji - Dijalog.net\nNaslovna Društvo Naftne kompanije planiraju fabriku vodonika u Holandiji\nPostavljeno 28. February 2020.\nAmsterdam, 28. februar 2020. – Multinacionalna naftna i gasna kompanija Rojal Dač Šel (Royal Dutch Shell) i holandska gasna kompanija Gasunie planiraju da tokom narednih 10 godina na severu Holandije izgrade veliku fabriku za proizvodnju zelenog vodonika kako bi smanjile emisiju štetnih gasova.\nFabrika bi koristila energiju iz vetroparka na Severnom moru.\n“Da bi realizovali ovaj projekat, biće nam potrebno nekoliko novih partnera“, izjavio direktor Šela u Holandiji Marjan van Lun, dodajući da je potrebno udružiti sva dostupna znanja i veštine.\nVodonik će se elektrolizom izdvajati iz vode, a zatim skladištiti radi pretvaranja u energiju ili direktnu industrijsku upotrebu.\nHolandija je peta zemlja EU po emisiji ugljen-dioksida po stanovniku, a samo 7% energetskih potreba zadovoljava iz obnovljivih izvora energije.\nNovi projekat gasnih kompanija pomogao bi da Holandija ostvari cilj da do 2030. smanji emisiju ugljen-dioksida na 49% nivoa iz 1990. godine, prenosi Euractiv.\nOznakeemisija štetnih gasovaHolandijavetropark\nPrethodno Vlada Srbije nesprovođenjem sveobuhvatnih reformi ne smanjuje rastući trend emigracija iz Srbije\nSledeće CINS o milionskim isplatama Pinka za Vučićevićevu emisiju\nDanska se obavezala da postane klimatski neutralna do 2050.\nKopenhagen, 08. jun 2020. – Danska planira da izgradi dva “energetska ostrva&#…\nItalija i Holandija u sukobu oko suštine Plana za obnovu EU\nRim, 26. maj 2020. – Plan za obnovu EU posle pandemije, koji je po mnogim ocenama presudan…\nAmsterdam, 09. mart 2020. – Holandija je uspešno završila testiranje voza koji pokre…\nTop Tags mediji Civilno društvo konkurs OCD evropske integracije Vlada Republike Srbije Evropska unija mladi istraživanje Srbija i Evropska unija vladavina prava ljudska prava Društvo Evropska komisija lokalna samouprava


"OSEĆAM SE KAO KOD KUĆE" Si Đinping: Video sam migove koji su pratili moj avion. Veličanstveno!\nA. Đokić , Tanjug , Blic\n18.06.2016. 09:35 > 15:44\nKineski predsednik Si Đinping nastavlja danas posetu Srbiji nizom bilateralnih sastanaka sa najvišim srpskim zvaničnicima. U Palati Srbija potpisana su 22 bilaterlana sporazuma, među kojima i Zajedničku izjavu Srbije i Kine o uspostavljanju sveobuhvatnog strateškog partnerstva.\nMihajlović: Srbija postaje centar za ulaganje u čitav region\nDobri odnosi Srbije i Kine i česte posete visokih zvaničnika su poruka da Srbija, zahvaljujući saradnji sa Kinom, postaje važan "igrač" i centar za ulaganje u čitav region, izjavila je danas ministarka građevinarstva, saobraćaja i infrastrukture Zorana Mihajlović.\nOna je danas, u okviru posete predsednika Kine Si Đinpinga Srbiji, potpisala ugovor o izgradnji autoputa Surčin-Obrenovac i Memorandum o razumevanju, koji predviđa osnivanje Centra za saradnju Kine i 16 zemalja centralne i istočne Evrope u oblasti saobraćaja i infrastrukture.\n15.44 Supruga predsednika Kine donirala opremu školi za decu sa smetnjama\nSupruge predsednika Kine i Srbije, Peng Lijuan i Dragica Nikolić, danas su posetile Osnovnu školu za decu sa smetnjama u razvoju "Sava jovanović Sirogojno" u Zemunu, i Botaničku baštu u Beogradu.\nU zemunskoj školi ;Peng Lijuan i Dragica Nikolić dočekali su direktor Selim Goranac i nastavnici.\n"Ovo je spisak donacija vašoj školi, jer gajimo istu ljubav kao i supruga vašeg predsednika. Oprema je namenjena deci sa intelektualnim i fizičkim teškoćama, kao i sa autizmom", rekla je Peng, kojoj su učenici škole poklonili sliku koju su sami napravili.\n14.18 Si Đinping sa Majom Gojković\nPredsednik Kine Si Đinping sastao se danas u Palati Srbije sa predsednicom Skupštine Srbije Majom Gojković.\n14.10 Kinezi finansiraju prvu elektranu na otpad u Pančevu?\nPrva elektrana u Srbiji koja bi za gorivo koristila otpad mogla bi da bude izgrađena u Pančevu u saradnji sa kineskim partnerima, izjavio je ministar energetike Aleksandar Antić. Više pročitajte u POSEBNOJ VESTI.\n14.02 Peng Lijuan i Dragica Nikolić zasadile drvo prijateljstva\nSupruge predsednika Kine i Srbije, Peng Lijuan i Dragica Nikolić, obišle su u Zemunu Osnovnu školu "Sava Jovanovic Sirogojno" za decu sa smetnjama u razvoju.\nPrve dame su upoznate sa jednim od glavnih ciljeva u pružanju podrške i pomoći deci da se što bolje socijalizuju i integrišu u društvenu zajednicu.\nVisokim zvaničnicima deca su izvela prigodan program, dok je direktor predstavio rad škole.\nPrve dame su potom obišle i Botaničku baštu u centru Beograda, gde su zasadile drvo prijateljstva.\n13.57 Verbić potpisao memorandum o projektima sa Kinom\nMinistar prosvete, nauke i tehnološkog razvoja dr Srđan Verbić u ime Vlade Republike Srbije, potpisao je danas u Beogradu Memorandum o razumevanju između Ministarstva prosvete, nauke i tehnološkog razvoja i Ministarstva za nauku i tehnologiju Narodne Republike Kine o zajedničkom finansiranju razvojnih i istraživačkih projekata. U ime NR Kine Memoradnum je potpisao ambasador NRK u Srbiji Li Mančang, navodi se u saopštenju Ministarstva prosvete.\nMemorandumom je predviđeno, da u cilju dalje naučne i tehnološke saradnje dve zemlje, na osnovu ravnopravnog partnerstva i uzajamne koristi, u skladu sa prioritetnim oblastima, da se finansiraju zajednička istraživanja i razvoj između univerziteta, istraživačkih ustanova i drugih inovativnih organizacija u obe zemlje, kao i da se promoviše komercijalizacija i industrijalizacija dostignuća iz oblasti istraživanja i razvoja.\n13.50 Mali: Kinezi ulažu u postrojenja za preradu otpadnih voda\nGradonačelnik Beograda Siniša Mali potpisao je danas Memorandum o razumevanju sa predstavnicima kineskih kompanija "Africa Investment and Development Co", Čang Čunom i "China Maćinery Engineering Corporation", Vang Sinom, sa ciljem da ulažu, razvijaju i rade na Projektu postrojenja za tretiranje otpadnih voda u Beogradu. Više pročitajte OVDE.\n13.39 Pogledajte galeriju sa potpisivanja bilateralnih sporzuma\n13.10 Vučić: Nadam se da se nećete pokajati, čeka nas mnogo projekat\n"Nadam se da se niste i da se nećete pokajati posle mojih pomalo i nepristojnih molbi da dođete u posetu Beogradu i Srbiji i da ćete osetiti iskreno prijateljstvo srpskog naroda na svakom koraku", rekao je Vučić na sastanku sa Si Đinpingom. Više pročitajte OVDE.\n12.52 VOJNIK, ZABAVLJAČICA I MODERNA DŽEKI KENEDI Zašto je supruga kineskog predsednika popularnija od njega\nPročitajte priču o supruzi kineskog predsednika Peng Ljuan, bivšoj pevačic narodne muzike i velikom poborniku mode. Više u POSEBNOM TEKSTU.\n12.35 Vučić se sastao sa Si Đinpingom\nPredsednik vlade Aleksandar Vučić sastao se danas u Palati Srbija sa predsednikom Kine Si Đinpingom.\nNakon toga, biće održan sastanak delegacija Kine i Vlade Srbije.\nPredsednik Kine potom će se sastati i sa predsednicom Skupštine Srbije Majom Gojković.\n12.15 Ovako je izgledalo uručenje ordena\n12.06 Si: Srbija je za Kinu iskren prijatelj i pouzdan partner\nSrbija je za Kinu iskren prijatelj i pouzdan partner, poručio je danas predsednik Kine Si Đinping.\nSi je u obraćanju medijima u Palati Srbija rekao da su odnosi dve zemlje u usponu, da neprekidno rastu i da se produbljuju.\n- Postoji istorijska potvrda ovih odnosa. Kina želi da nastavi da produbljuje prijateljske odnose sa Srbijom i da dve zemlje nastave da budu pouzdani partneri - rekao je Si.\n11.58 Kineski Hestil preuzima Železaru do kraja juna\nTo je u skladu s predviđenim prelaznim periodom od dva meseca, dogovorenim krajem aprila kada su ministar privrede Željko Sertić i predsednik Hestila Ju Jong potpisali ugovor o prodaji. Više pročitajte u POSEBNOJ VESTI.\n11.48 Nikolić: Srbija može da živi kineski san\nNikolić je rekao da je kineskom predsedniku rekao da Srbija ne traži pomoć već ruku prijateljstva, kako bi prevazišla probleme koji je opterećuju već godinama unazad.\n- Predsednik Si i ja smo imali iskrene i prijateljske razgovore kao nastavak nasih intenzivnih kontakata koji su rezultirali potpisivanjem Izjave o sveobuhvatnom strateskom partnerstvu između Narodne Republike Kine i Republike Srbije.\nPredsednik Republike Srbije je istakao je da je uveren da su neke Konfučijeve misli predviđale odnos Srbije i Kine: "Kada radis za druge, radi tako posvećeno kao da radis za sebe".\nSvi segmenti bilateralne saradnje prožeti su ličnim doprinosom predsednika Kine, naglasio je.\nOn je rekao da je Kina za Srbiju snažan stub oslonca.\nNikolić je ocenio i da politička stabilnost i ekonomski napredak Srbije ne bi bili mogući bez inicijative predsednika kine.\n- Na primeru Srbije se pokazuje da je kineski san moguće ostvariti. Nepriznavanje Kosova i podrška naporima da od Kosova ne bude član Uneska je kontinutitet podrške Kine da Srbija očuva svoju celovitost - poručio je Nikolić.\n11.37 Uručen orden kineskom predsedniku\nNajviše odlikovanje republike Srbije uručio je danas predsednik Tomislav Nikolić kineskom predsedniku Siju Đinpingu.\nU pitanju je Orden na ogrlici, koji se dodeljuje samo predsednicima država.\nOrden kineskom predsedniku uručen je za naročite zasluge učinjene za srpsku državu i narod, rečeno je na ceremoniji.\nU ukazu o odlikovanju, navodi se da je Si doprineo razvijanju i učvršćivanju miroljubive saradnje i prijateljskih odnosa Republike Srbije i Narodne Republike.\n- Velika mi je čast što sam odlikovan. To pokazuje duboko prijateljstvo srpskog naroda kineskom narodu - rekao je Si.\n11.27 Kina i Srbija - strateko partnerstvo i još 21 sporazum\nDelegacije Srbije i Kine potpisale su ukupno 22 sporazuma o saradnji, među kojima je i Zajednička izjava Srbije i Kine o uspostavljanju sveobuhvatnog strateškog partnerstva, koju su potpisali predsednici Tomislav Nikolić i Si Đinping.\nPotpisani su sporazumu iz oblasti građevinarstva, infrastrukture, telekomunikacija, trgovine, odbrane, medija, a jedan od najvažnijih je sporazum o projektovanju i izvođenju radova na izgradnji autoputa na deonici Surčin - Obrenovac na Koridoru 10.\n11.23 Narodne banke Kine i Srbije zaključile valutni svop aranžman\n11.20 Potpisana izjava o sveobuhvatnom strateškom partnerstvu\nPredsednici Srbije i Kine Tomislav Nikolić i Si Đinping potpisali su danas u Beogradu Zajedničku izjavu Srbije i Kine o uspostavljanju sveobuhvatnog strateškog partnerstva.\n11.15 Kako je izgledao prvi dan posete\nSTIGAO KINESKI PREDSEDNIK Šetnja Kalemegdanom za kraj prvog dana posete\n11.22 Potpisivanje međudržavnih sporazuma\nU Palati Srbija u toku je potpisivanje 22 međudržavna sporazuma.\n11.12 Kako je izgledao doček koji je oduševio kineskog predsednika\n10.57 Sutra obilazak Železare, Nikolić: To večno vezuje Kinu i Srbiju\nTrećeg dana posete Nikolić i Si će obići Železaru Smederevo, gde će im domaćin biti premijer Vučić.\n- Uz svu dosadašnju ekonomsku saradnju, otvaranje Železare Semederevo je poslovni potez koji će za večnost učvrstiti naše ekonomske - rekao je Nikolić.\n10.56 Mihajlović: Poruka da je Srbija - igrač\nMinistarka građevinarstva, saobraćaja i infrastrukture Srbije Zorana Mihajlović izjavila je danas da će Srbija, zahvaljujući saradnji sa Kinom postati centar za ulaganje celog regiona.\nMihajlović je, gostujući na RTS-u, kazala da su odnosi i uzajamne posete Kine i Srbije poruka svim zemljama Evropske unije (EU) da je "Srbija igrač". Više pročitajte OVDE.\n10.51 Nikolić: Osetili ste prijateljstvo čim ste stupili na naše tlo\n- Srbija vas prima otvorenog srca i vi ste to prijateljstvo osetili od kad ste stupili na naše tlo. Ponosni smo na naše prijateljtsvo sa vama i što polako zauzimate mesto koje vam pripada u svetskoj politici - rekao je Nikolić u razgovoru sa Sijem. Više pročitajte OVDE.\n10.40 Si: Moja želja je ostvarena\nKineski predsednik je rekao da je njegova dugoročna želja da poseti Srbiju ispunjena.\n- Doček na aerodromu je bio veličanstven. Primetili smo tri Miga 29 kako prate moja avion. To je zaista bio veličanstven doček - rekao je Si i dodao da su Kina i Srbija, kao i on i Nikolić kao predsednici, bliski prijatelji. On je rekao da i se u Srbiji oseća kao kod kuće. Više pročitajte OVDE.\n10.14 Kineski novinar: Poseta sigurno jača odnose dve zemlje\nIzveštač kineskog dnevnog lista "Čajna dejli" An Baidžie kaže za Tanjug da će poseta Srbiji kineskog predsednika Sija Đinpinga "definitivno ojačati veze dve zemlje". Član medijske delegacije predsednika Sija navodi da mu je ovo prvi put da boravi u Srbiji i da duboko impresioniran onim što vidi, iako je šefa kineske države pratio u posetama širom sveta.\n"Impresioniran sam visokim nivoom organizacije i time što su srpski predsednik Tomislav Nikolić i premijer Aleksandar Vučić lično došli na aerodrom da sačekaju kineskog predsednika", rekao je An, koji je istakao i to što će predsednik Nikolić kineskom kolegi dodeliti najviši državni orden. Više pročitajte u POSEBNOJ VESTI.\n10.06 Si: Naši narodi su vodili iste borbe i zato su jaki\n- I kineski i srpski narod se zajedno bore za očuvanje suvereniteta i intergirteta svoje zemlje i zato su oba naša naroda veoma jaka. Spremni smo zajedno sa vama da damo doprinos stvaranju trajnog mira. I dalje ćemo sa rukom u ruci ići i insititrati na borbi za mir - rekao je Đinping tokom susreta sa Nikolićem.\nDodao je i da je Kina spremna da učvrsti prijateljstvo i tradicionalno dobre odnose uspostavljene pre mnogo generacija.\n- Odnosi dve vlade treba da budu na nivou odnosa naroda. Potpisali smo pre nekoliko godina izjavu o produbljivanju naših odnosa i držimo se toga. To nije samo prijateljstvo već i saradnja i zajednička vrednost - rekao je predsednik Kine.\n10.02 Nikolić: Ovo je ostvarenje mog životnog sna\n- Već nekoliko dana sam uzbuđen zbog vašeg dolaska, jer to smatram ostvarenjem svog životnog sna, da povežemo narode Kine i Srbije i da svima omogućimo bolji život. Vaša uloga je tu nezamenjiva. Kina je velika država, koja nema sukob ni sa kim... koja je bila predmet napada, a kao i Srbija, nikada nije nikog napala. Kina je zemlja koja iz osnova menja ekonomski poredak, a ne meša se u politiku i u vojne sukobe. Veliki deo čovečanstva vam je zahvalan na tome. Mi smo vaš pouzdan parner. Na prijetljstvu koje su naši preci zasnovali, trudićemo se da ga produbimo za sva vremena i ostavimo svojoj deci. Iz tog prijateljstva iskrsnuće i novi ekonomski odnosi - rekao je predsednik Nikolić po razgovoru sa kineskim predsednikom.\nOn je dodao da Srbiji treba pomoć samo da počne da radi i očekuje da Kina to možete da nam omogući.\n- A onda su nam otvorena sva tržišta. I vi i mi imamo mnogo prijatelja u svetu - naglasio je Nikolić.\n09.53 Orden za kineskog predsednika\nNikolić će uručiti predsedniku Kine uručiti Orden Republike Srbije na velikoj ogrlici, a dvojica predsednika će se potom obratiti medijima.\nNikolić i Đinping uoči tet-a-tet susreta\n09.51 Više od 20 međudržavnih sporazuma\nU nastavku posete planirano je da se održi bilateralni sastanak dveju delegacija, nakon čega će biti potpisano više od 20 međudržavnih sporazuma.\nSi će se sastati i sa predsednikom Vlade Srbije Aleksandrom Vučićem i članovima delegacija, kao i predsednicom Narodne skupštine Srbije Majom Gojković.\n09.44 Nikolić i Đinping u četiri oka\nPo završetku svečanog dočeka, Si je produžio na "tet a tet" sastanak sa predsednikom Srbije Tomislavom Nikolićem.\n09.40 Himna i počasna paljba\nSi Đinping dočekan uz počasnu paljbu, gardu i intoniranje himni. Dočekali su ga predsednik Srbije Tomislav Nikolić, premijer Aleksandar Vučić i predsednica parlamenta Maja Gojković.\n09.34 Akreditovano 800 novinara i medijskih profesionalaca\nZa praćenje posete kineskog predsednika Srbiji akreditovano je oko 800 medijskih profesionalaca. Atmosfera u pres centru trenutno izgleda ovako:\nFoto: A. Đokić / RAS Srbija\nBrojne medijske ekipe\n09.32 Svečani doček za kineskog predsednika\nKineskom predsedniku biće priređen svečani doček ispred Palete Srbije, nakon čega će imati "tet a tet" sastanak sa predsednikom Srbije Tomislavom Nikolićem. Počasna paljba, garda i crveni tepih već su spremni ispred Palate Srbija gde će danas biti održani sastanci dve delegacije, javlja reporter "Blica" sa lica mesta.\n09.30 Dobrodošli u blog uživo!\nPortal "Blic.rs" pratiće danas iz minuta u minut posetu kineskog predsednika Si Đinpinga Srbiji. Si je u Beograd doputovao juče, a danas je planiran niz bilateralnih sastanaka i potpisivanje međudržavnih sporazuma. Budite uz nas!\nSkupština Crne Gore usvojila je 27. decembra 2019. godine neustavni Zakon o slobodi veroispovesti ili uverenja i pravnom položaju verskih zajednica. Glasanje je organizovano u kasnim satima, posle ponoći, a na njegovom usvajanju insistirala je Demokratska partija socijalista Mila Đukanovića.